Ҳафта видеолари: Сурия устозининг кўз ёши, Қодиров ва ҚВЗчиларнинг НАТОга жавоби ва бошқа қизиқ видеолар\nЖамият 17:41 / 01.04.2017 30433\nТхэквондо бўйича чемпион, 16 ёшли босниялик Карим Ахматспахик бетон блокларни бош билан уриб синдириш бўйича жаҳон рекордини ўрнатди. Ўсмир 35 сония ичида 111 та бетон блокни парчалаб ташлади.\nЧеченистон раҳбари Рамзан Қодиров ва россиялик комик актёр Михаил Галустян Россияда эфирга узатилувчи КВН (ҚВЗ) ҳажвий дастурини "сиёсий қурол" деб атаган НАТОга видеожавоб тайёрлашди.\nДубай амири шайх Муҳаммад бин Рашид Ал Мактум йўл ҳаракати қоидасига амал қилишда ўрнак кўрсатди. Амирнинг шаҳар чорраҳаларидан бирида ёнидаги йўлдошлари билан светофорнинг яшил ёнишини ва йўлдан ўтишни кутаётган тасвирланган видео пайдо бўлди.\n"Барселона"нинг антиқа машғулоти. "Барселона" футболчилари машғулотлар вақтида антиқа усулда "крестики-нолики" ўйинини ўйнашди: Неймар жамоасини уятга қўйди\nАргентинанинг “Ривер Плейт” жамоаси футболчилари эса ижтимоий тармоқ “қаҳрамонларига” айланишди. “Бельграно” клубига қарши кечган баҳсда жамоанинг тўрт нафар футболчиси дарвозабон билан яккама-якка чиқиб, тўп кирита олмади.\nЎз касбини бажараётган журналист аёл ҳайдовчилардан балога қолди: “Тошкент” телеканалида эфирга кетувчи “Пойтахт йўллари” кўрсатувининг навбатдаги сони мактаблар олдида машиналар томонидан ҳаракат қоидаларини бузаётганига бағишланди.\nЛиван президенти, бу йил 82 ёшга тўлган Мишель Аун Араб давлатлари лигаси саммити доирасида суратга тушиш маросими вақтида йиқилиб тушди. Бу ҳолат видеоси "Ал-Арабия" телеканалида намойиш этилган.\nT-Mobile штат блогери Дэс Смит янги Samsung Galaxy S8 флагманини сув остида очди. Ролик давомида Смит махсус ҳимояланган қафасда бўлган. Бу вақтда унинг атрофида акулалар сузиб юришарди, блогер смартфон камераси ёрдамида уларни суратга олди.\n2018 йилги жаҳон чемпионати саралаш баҳсида Ўзбекистон терма жамоаси устидан ғалабага эришган Сурия терма жамоаси бош мураббийи Айман Ҳаким ўйиндан кейинги матбуот-анжуманида йиғлаб юборгани маълум бўлди. "Мамлакатимиз фуқароларига қувонч улашганимиздан хурсандман", – деган мутахассис.\nАҚШ президенти Дональд Трамп Оқ уйнинг Овал хонасини савдо тўғрисидаги иккита фармонни имзоламасдан тарк этди. У нутқ қилганидан сўнг, ҳужжатларни имзоламаган ва хонадан чиқиб кетган.\n23:13 / 15.06.2021 1597\n23:12 / 15.06.2021 1397\n22:00 / 15.06.2021 7622


Uzagrotechsanoat - “ЎЗАГРОТЕХСАНОАТХОЛДИНГ” АЖ: ИСЛОҲОТЛАР ЭЛ МАНФААТЛАРИГА ХИЗМАТ ҚИЛМОҚДА\n“ЎЗАГРОТЕХСАНОАТХОЛДИНГ” АЖ: ИСЛОҲОТЛАР ЭЛ МАНФААТЛАРИГА ХИЗМАТ ҚИЛМОҚДА\nБугун Миллий Матбуот марказида “Ўзагротехсаноатхолдинг” акциядорлик жамияти томонидан 2018 йилда амалга оширилган ишлар ҳамда “Ўтказилган халқаро кўргазмаларда жамиятнинг иштирокчи сифатидаги тажрибалари, эришилган натижа ва белгиланган устувор вазифалар” мавзуида матбуот анжумани бўлиб ўтди.\nАнжуман иштирокчиларига дастлаб, жамият тизимидаги корхоналарда ишлаб чиқарилаётган қишлоқ хўжалиги техникалари ҳамда амалиётга жорий этилаётган қатор лойиҳалар ҳақида батафсил маълумотлар берилди.\nДарҳақиқат, ўтган 2018 йилда жамият тизимидаги корхоналар томонидан 11 минг 570 дона қишлоқ хўжалиги техникаси ишлаб чиқарилиб, ички ва ташқи бозорларга етказиб берилди. Жорий йилнинг ўтган 5 ойи мобайнида 5 миллион АҚШ доллари миқдоридаги қишлоқ хўжалиги техникалари қатор хорижий давалатларга экспорт қилинди. Шунингдек, кўплаб хорижий компания ва корхоналар билан ўтказилган музокаралар натижасида харид қилинаётган бутловчи ва эҳтиёт қисмлар нархларига чегирмалар қилинишига эришилди. Натижада иш унуми ортиб, маҳсулот таннархи кескин пасая борди. Масалан, ўтган йилнинг охирларига келиб тизим корхоналарида ишлаб чиқарилган қишлоқ хўжалиги техникалари нархи – тури ва русумига қараб анча арзонлаштирилди. Бунинг натижаси ўлароқ, маҳсулот турлари кўпайиб, экспорт ҳажми бир неча баробарга ортди.\n“Ўзагротехсаноатхолдинг” акциядорлик жамиятининг бугунги кундаги техник сиёсати тизим корхоналарида ишлаб чиқарилаётган техникаларни маҳаллийлаштиришдан иборат бўлиб, айни дамларда ушбу техникаларни 30-40 фоизгача маҳаллийлаштириш юзасидан қатор ишлар олиб борилмоқда. Бу эса ўз навбатида деҳқоннинг оғирини енгил, ҳосилининг баракали бўлишида муҳим аҳамият касб этаётир.\nМана шулар билан бир қаторда, жамият ходимлари хорижнинг илғор ва замонавий қишлоқ хўжалиги техникалари билан танишиш ва турли шартномаларни имзолаш мақсадида Халқаро кўргазмаларда ҳам фаол иштирок этмоқдалар. Жорий йилнинг 19-23 март кунлари Туркиянинг Конья шаҳрида бўлиб ўтган “Buying Mission program” Халқаро қишлоқ хўжалиги кўргазмасида жамият ходимлари ҳам иштирок этишиб, хорижнинг энг сўнгги ютуқларини ўзида жамлаган қишлоқ хўжалиги техникалари билан яқиндан танишиш имконига эга бўлдилар. Шунингдек, улар Францияда бўлиб ўтган “Sima-2019” Халқаро қишлоқ хўжалиги кўргазмаси ҳамда Германия ва Россиянинг Москва шаҳарларида ўтказилган ана шундай кўргазмаларда ҳам фаол иштирок этишиб, етарлича тажрибалар тўпладилар. Айни дамларда эса, “Ўзагротехсаноатхолдинг” акциядорлик жамияти томонидан жорий йилнинг 4-9 июнь кунлари Беларусниннг Минск шаҳрида бўлиб ўтадиган “Белагро-2019” Халқаро кўргазмасига тайёргарлик кўриш ва унда иштирок этиш чора-тадбирлари кўрилмоқда.\n- Бир сўз билан айтганда, халқаро кўргазмаларда намойиш этилаётган қишлоқ хўжалиги техникалари юртимиз ва хорижлик ишбилармонларда катта қизиқиш уйғотмоқда, - дейди “Ўзагротехсаноатхолдинг” акциядорлик жамияти Бошқарма бошлиғи Ҳасан Насибов. – Бундай маҳсулотларнинг намойиши эса чет эллик ҳамкорлар билан манфаатли шартномалар имзоланишида муҳим манба бўлиб хизмат қилмоқда.\nМухтасар қилиб айтганда, оммавий ахборот воситалари вакиллари учун ташкиллаштирилган ушбу анжуман турли таассуротларга бой бўлди. Она Ватанимиз иқтисодиётига ўзининг маҳсулотлари билан улкан хисса қўшаётган “Ўзагротехсаноатхолдинг” акциядорлик жамияти сингари жамоалар шаънига илиқ фикрлар айтилди.


Пандемия қачон тугайди? - Ishonch.uz\nБош саҳифа Бош саҳифа Пандемия қачон тугайди?\nёхуд коронавирус тарқалишига барҳам бериш қандай чораларга боғлиқ?\n«Икки нарса борки, одамлар унинг қадрига кўп ҳам етавермайдилар. Бири саломатлик бўлса, иккинчиси вақтдир».\nБугун инсоният ушбу таълимотнинг нақадар тўғри эканини дунё бўйлаб бир йилдан ортиқ вақт давом этаётган «COVID-19» пандемияси билан боғлиқ вазият туфайли янада теран англамоқда.\nКоронавирус дунёни қай кўйга солди?\n2019 йил декабрь ойида Хитойнинг Хубей провинцияси Ухан шаҳрида «уйғонган» коронавирус хасталиги қисқа вақт ичида ер юзининг деярли барча давлатларини «забт этди». Очиғи, ўша вақтларда кимдир «COVID-19» инфекциясига 3 миллион нафар одам чалинади, деса уни руҳий носоғломга чиқаришлари аниқ эди. Тўғри-да, касалликнинг бундай нуфусни зарарлаши ва шунча одам орасида тарқалиши осон эмас, ахир. Бугунга келиб эса ер юзининг 218 та давлатида 140 миллион нафардан ортиқ одам коронавирус хасталигига чалинди, 3 миллион нафардан зиёд инсон вафот этди. Дунёнинг барча қитъаларида, ҳатто, Антарктидада ҳам «COVID-19» инфекцияси билан боғлиқ ҳолат қайд этилди.\nАйни пайтда касаллик тасдиқланган ҳолатлар бўйича АҚШ етакчи ўринда бўлиб, Жаҳон соғлиқни сақлаш ташкилоти берган маълумотларга кўра, ҳозирда бу юртда 32 миллиондан ортиқ инсон коронавирус инфекциясини юқтириб олган. Шунингдек, Ҳиндистон, Бразилия, Франция, Россия, Буюк Британия, Туркия давлатларидаги вазият ҳам ҳавас қилгулик эмас.\nЎзбекистон қандай барқарорликка эришган эди?\nАйниқса, 2020 йил ёз ва куз ойлари мамлакатимизда касаллик энг авж нуқтасига етган пайтда юртдошларимиз ўзларининг фуқаролик позициясини чуқур англаб, Республика махсус комиссияси томонидан айтилган барча қоидаларга қатъий амал қилди. Бу билан эса ўзларини касалликдан ҳимоя қилиш билан бир қаторда яқинларини ҳам ушбу хавфли инфекциядан асради. Натижада юртимизда «COVID-19»нинг одамдан одамга юқиши олдини олиш борасидаги ҳолат ижобий томонга ўзгариб, эпидемик вазият барқарорлашди.\nЖумладан, 2020 йил охири ва 2021 йил бошларида мамлакатимизда коронавирус билан касалланиш ҳолати анчайин яхшиланиб, кунига 25-30 нафар бемор қайд этилаётган эди, холос.\nНега ижобий тенденцияни ушлаб қололмадик?\nМамлакатимиз бўйлаб касалланиш, ўлим кўрсаткичи ва оғир аҳволдаги беморларга оид статистик маълумотларнинг охирги 1 ярим ойини таҳлил қилсак, 25 февралдан бугунга қадар хасталик 10 баробарга ошганини кўриш мумкин. Ваҳоланки, жорий йил 25 февралда юртимизда коронавирус билан касалланган 31 нафар бемор аниқланиб, 153 нафар бемор оғир, 28 нафари ўта оғир аҳволда бўлган.\nАфсуски, орадан ҳеч қанча вақт ўтмай, аниқроғи, 15 апрелга келиб, бу рақамлар бироз хавотирли тус ола бошлади. Яъни, шу куни юртимизда 292 нафар янги бемор аниқланди. Айниқса, бу борада пойтахтимиз ва Тошкент вилоятидаги ҳолат ташвишли. Ваҳоланки, бугунги кунгача соҳа мутахассислари томонидан юртимиз аҳолиси хасталик хавфи, мамлакатимизда карантин қоидалари бекор қилинмагани, коронавирус буткул йўқолиб кетмагани, у ҳали ҳам орамизда экани ҳақида такрор ва такрор огоҳлантирилди. Ҳозирга келиб, Ўзбекистонда «COVID-19»нинг инсондан инсонга юқиши яна авж олмоқда.\nАгар Республика бўйича рўйхатга олинган касалликларни ёшма-ёш таҳлил қилсак,\n14 ёшгача бўлган болалар ўртача 13-15 фоиз;\n15-19 ёшдагилар 4-6 фоиз;\n20-29 ёшдагилар 11-14 фоиз;\n30-39 ёшдагилар 17-20 фоиз;\n40-49 ёшдагилар 10-15 фоиз;\n50-59 ёшдагилар 12-16 фоиз;\n60 ёш ва ундан катталар 22-26 фоизни ташкил этмоқда.\nАслида, коронавирус ўта юқумли бўлгани боис, хасталикнинг, энг аввало, олдини олиш зарур. Бунда касалликнинг аҳоли орасида кенг тарқалиб кетишига йўл қўймаслик муҳим бўлиб, ПЗР тест синамаларини ўтказиш алоҳида аҳамиятга эга. Шу боис, ҳозирда мамлакатимизда ПЗР тест синамаларини мунтазам ўтказишга алоҳида эътибор берилмоқда. Ҳозирда кунига 40-42 мингта ана шундай махсус тест синамалари қилинмоқда. Бу эса беморларни эрта аниқлаш ва эрта даволаш имконини бериш билан бирга инфекция тарқалишининг ҳам олдини олмоқда.\nШу ўринда ҳақли савол туғилади: хўш, юртимизда «COVID-19» хасталиги билан боғлиқ вазият анчайин барқарорлашган бир ҳолатда нега бу ижобий тенденцияни ушлаб қола олмадик?! Бунга сабаб нима?!\nАлбатта, бунинг бир нечта сабаблари бор. Энг аввало, шуни айтиш керакки, сўнгги вақтларда аксарият юртдошларимиз «бўлди, касаллик тугади», деган ўй билан карантин қоидаларига мутлақо риоя қилмай қўйди. Соҳа мутахассислари бот-бот таъкидлаётган – ниқоб тақиш, оммавий тадбирларда иштирок этмаслик, масофа сақлаш, қўлларни тез-тез антисептик воситалар билан тозалаш каби оддий қоидалар унутилди. Масъулиятни ҳис қилмаган ҳолда кўча-кўйда, жамоат жойларида ҳаракатланиш одатга айланди. Ёпиқ ҳудудларда, одамлар кўп тўпланадиган жойларда карантин қоидаларига риоя қилиш қўпол равишда бузилди. Айримларда эса «касал бўлсам, шифокор даволайди», деган нотўғри тушунча шаклланиб қолди. Ваҳоланки, коронавирусни даволашда шифокорнинг ўрни 10 фоизни ташкил этади, холос.\nШу билан бирга, юртимизда касалликнинг «британча» штамми аниқлангани ва ушбу тур тез суръатларда тарқалиш хусусиятига эга экани вазиятни янада чигаллаштирмоқда. Мутахассисларнинг маълумотларига кўра, ҳозирга қадар «COVID-19» бутун дунёда 5 минг мартадан ортиқ мутацияга учрагани аниқланди. Энг ачинарлиси, коронавирус вазиятдан келиб чиқиб, яшаб қолиш учун ўз ҳолатини ўзгартираётган бир пайтда одамларнинг карантин қоидаларига бўлган муносабати мутлақо ўзгармаётгани кишини хавотирга солади.\nОддий қоидалар ҳимояси…\nКези келганда яна бир мулоҳаза. Маълумки, коронавирус илк бор аниқланган Хитой, шунингдек, Жанубий Корея, Япония, Малайзия каби бир қанча давлатлар пандемик вазиятдан имкон қадар талафотларсиз чиқишга муваффақ бўлди. Ушбу мамлакатларда касалланиш статистикасига эътибор берсак, вазият анчайин барқарор эканини кўриш мумкин.\nХўш, улар бундай натижага қандай эришди? Ниманинг ҳисобига ушбу давлатларда эпидемик барқарор вазият кузатилмоқда?! Ваҳоланки, бугун Хитойда 1 миллиард 400 миллиондан зиёд, Жанубий Кореяда 50 миллиондан ортиқ, Японияда 125 миллиондан зиёд аҳоли истиқомат қилади.\nАввало шуни айтиш лозимки, аксарият ҳудудларда касаллик кам миқдорда аниқланган пайтларда ҳам беморлар тўлиқ изоляцияга олинди. Кўча-кўйда ҳар бир фуқаро ниқоб тақиш, ижтимоий масофа сақлаш, ҳароратни ўлчаш каби карантин қоидаларига қатъий риоя қилди. Бу бироз жўн кўрингани билан асосли сабаб, албатта.\nШунингдек, жамоат транспортлари, савдо дўконлари, офислар, таълим муассасаларида одамлар ҳеч бир истисносиз ўрнатилган тартибларга бўйсунди. Ҳатто, энг яқин савдо дўконига борган фуқаронинг ҳам бинога киришдан аввал тана ҳарорати ўлчаниб, қўллар антисептик воситалар билан зарарсизлантирилди. Бир сўз билан айтганда, аҳоли ҳукумат томонидан киритилган барча карантин чекловларига амал қилди. Ҳеч ким вазият ёмонлашишини кутмади. Яъни, ҳамма фуқаролик масъулиятини ҳис этиб, пандемия шароитида яшашни ўрганди.\nВакцинация – энг самарали ечимми?\nАслида, бу касалликни енгиб чиқишда энг қулай усул хасталикни одамдан одамга ўтишини тўхтатишдир. Бўлмаса, «COVID-19»нинг тарқалиши кундан-кунга авж олиб, унинг янги штаммлари пайдо бўлишига сабаб бўлади ва коронавируснинг тарқалишини жиловлашда қийинчиликлар туғдиради. Ёки бўлмаса, маълум бир ҳудудда яшайдиган 60-70 фоиз аҳолининг иммунитетини шакллантириш орқали ҳам эпидемик вазият барқарорлашиши мумкин. Аммо бу йўл қанчалик хавотирли, саросимали эканига ўтган бир йил давомида барчамиз гувоҳ бўлдик. Афсуски, шу вақт оралиғида қанчадан- қанча инсонлар ўз яқинларини йўқотди. Шу боис, эмлаш орқали аҳолида коронавирусга қарши иммунитет шакллантириб олсак ва бу жараёнда тиббиётнинг фаоллиги, кенг жамоатчиликнинг фаол иштирокини таъминлаб олсак, кўзланган мақсадга эришиш мумкин.\nШу мақсадда жорий йилнинг 17 март куни Ҳиндистон давлатида «COVAX» дастури асосида ишлаб чиқарилган 660 минг доза «Covishield» вакцинаси, 27 март куни Хитойнинг «Ayhui Zhifei Longcom» компанияси ва ўзбек олимлари билан биргаликда ишлаб чиқарилган бир миллион доза янги рекомбинант\n«ZF-UZ-VAС2001» коронавирус вакцинаси юртимизга олиб келинди ва тақсимот асосида ҳудудларга етказилди.\nРеспубликамизда жорий йилнинг 1 апрелидан оммавий эмлаш ишлари бошланди. Бунда биринчи навбатда хавф гуруҳига мансуб аҳоли қатлами эмланиши режалаштирилган. Жумладан, биринчи босқичда, жами 4 112 668 нафар хавф ости гуруҳидан 528 390 нафар аҳоли эмланади.\nҲозирга келиб, хавф гуруҳидаги 65 ёш ва ундан катталар ҳамда тиббиёт ходимлари орасида эмланганлар сони 400 минг нафардан ошди. Оммавий эмлаш тадбирларининг узлуксизлигини таъминлаш мақсадида COVAX доирасида жорий йилнинг май-июнь ойларида 1,6 миллион доза «Covishield», шунингдек, апрель-июнь ойларида 2,5 миллион доза «ZF-UZ-VAK 2001» вакциналарини юртимизга келтириш режалаштирилган. Шу билан бирга, Россия Федерациясидан 1 миллион доза «Спутник V» вакцинаси харид қилиш юзасидан шартнома имзоланди ва апрель ойи охиригача дастлабки ҳажмдаги вакцина олиб келиниши кутилмоқда. Шунингдек, Ҳиндистоннинг «Serum Institute of India» компанияси ишлаб чиқарган вакцинани республикага олиб келиш юзасидан музокаралар давом этмоқда.\nАлбатта, вакцинация жараёнлари «COVID-19» хасталигини жиловлашда энг муҳим омил саналади. Бироқ бу билан касалликни буткул йўқ қилиб бўлмайди. Эътибор берсак, бугун, ҳаттоки, ривожланган давлатларда вакцинация жараёни жадал олиб борилишига қарамай, коронавируснинг тарқалиши кундан кунга ўсиб бормоқда. Европа, Жанубий Америка давлатлари, қўшни Қозоғистон ва Қирғизистон мамлакатларида касалликни назоратга олиш мақсадида карантин қоидаларини кучайтиришга мажбур бўлинмоқда. Бу эса, ўз ўрнида, беморларга кўрсатиладиган тиббий хизмат сифати ва самарадорлигига салбий таъсир этади. Шу боис, мамлакатимиз ҳудудида ҳам коронавирус пандемиясига қарши чораларни изчил давом эттириш ва коронавирус инфекциясининг кириб келиши ва тарқалиши олдини олиш мақсадида бир неча чора-тадбирлар амалга оширилиши зарур.\nЭнг аввало, барча жамоат жойларида ниқоб тақиш, ижтимоий масофа сақлаш, шахсий гигиена қоидаларига қатъий риоя этиш, қўлларни антисептик воситалар билан зарарсизлантириш каби карантин қоидаларига қатъий амал қилишимиз зарур. Ўрнатилган тартиб-қоидаларни менсимаган фуқароларга нисбатан эса кескин чоралар кўриш лозим. Шу билан бирга, зарурат бўлмаганда мамлакатимиз фуқароларининг чет мамлакатларга чиқмаслиги, четдан кириб келаётганлар ПЗР текшируви «манфий» эканини тасдиқловчи маълумотномани тақдим қилишлари керак.\nБундан ташқари, оммавий ва бошқа турли йиғинларни иштирокчилар сонини чегаралаган ҳолда ташкил этиш, «COVID-19»нинг бугунги кунда тез ва кенг тарқалиб бораётган «британча» штамми айнан болалар ва ёшлар орасида кўп учраётгани боис, ҳудудий санитария-эпидемиологик осойишталик ва жамоат саломатлиги хизмати хулосасига кўра, коронавирус аниқланган ҳар бир таълим муассасасида ўқув ва тарбия тизимини «онлайн» тизимга ўтказиш ва карантин муддати тугагандан кейин қайтадан «офлайн» тизимга ўтиш амалиётини давом эттириш мақсадга мувофиқ.\nҚолаверса, мулкчилик шаклидан қатъи назар, ташкилот, корхона, муассасаларда, савдо мажмуалари, кўнгилочар муассасалар кириш қисмида тана ҳароратини ўлчаш, қўлларни антисептик воситалар билан зарарсизлантириш амалиётини мунтазам олиб бориш, жамоат транспортларидан фойдаланаётганда карантин қоидаларига амал қилиш, қўлларни тез-тез антисептик воситалар билан тозалаш лозим.\nШу билан бирга, турли хил шамоллаш аломатларида зудлик билан тиббиёт ходимига мурожаат этиш ва ўз вақтида шифокор назоратида даволаниш даркор.\nАслида, коронавирусга қарши энг яхши профилактика ҳам, вакцина ҳам соғлом турмуш тарзи ва шахсий гигиена қоидаларига амал қилишдир. Буларга эътибор берадиган инсонга нафақат коронавирус, балки бошқа касалликлар хавф солиши ҳам бир неча баробарга камаяди. Бундай инсонлар касалликка чалинган тақдирда ҳам ундан тез халос бўладилар.\nСоғлиқни сақлаш вазирлиги матбуот котиби\nАввалги саҳифаЙўл қурулишининг нечта эгаси бор?\nКейинги мақола«Мактаб»га айланган «мактуб»


Донбасс устида уриб туширилган Boeing йўловчиларининг қариндошлари Стрелковни судга берди\n12:55 / 16.07.2015\nЎтган йилнинг июль ойида Донбасс устида уриб туширилган Boeing MH-17 самолётида ҳалок бўлган йўловчиларнинг қариндошларидан иборат 18 оила номидан Чикаго судига Россия фуқароси, Украинадаги айирмачи кучларнинг собиқ раҳбари Игорь Стрелков (Гиркин) даъво аризаси топширилди. The Telegraph нашрининг ёзишича, олти оила вакиллари Буюк Британия фуқароларидир.\nСтрелков самолётни ўққа тутишни ташкиллаштиришда ва бу билан 298 кишининг ўлимига сабабчи бўлишда айбланмоқда. Даъвогарлар Стрелковдан 900 млн доллар миқдорида товон пули талаб қилмоқда.\nАризада айтилишича, 17-рейс Гиркин бошчилигидаги айирмачилар ҳарбий ҳаракатларни амалга ошираётган ҳудуддан учиб ўтаётганида уриб туширилган. Россия ижтимоий тармоқларидан бирида Гиркин ҳатто жавобгарликни ўз зиммасига олгани айтилмоқда. Таъкидланишича, Стрелков уни Украинанинг Ан-26 самолёти билан адаштириб юборган.\n“Биз уларни огоҳлантиргандик, осмонимиз устидан учманг деб”, – деган экстремист ижтимоий тармоқдаги шарҳида.\nШунингдек, даъвогарлар Кремлни жиноятнинг иштирокчилари деб ҳисобламоқда. “Унинг хатти-ҳаракатлари Россия ҳукумати вакиллари томонидан маъқулланган эди”, – таъкидланади ҳужжатда.


Индонезиядаги автоҳалокат 11 кишининг ҳаётига зомин бўлди\n23:18 / 30.04.2017\nИндонезиянинг Ява оролида автобуснинг бир нечта транспорт воситаси: 4 та автомобиль ва битта мотоциклга бориб урилиши оқибатида 11 киши ҳалок бўлди. Бу ҳақда РИА “Новости” ахборот агентлиги хабар бермоқда.\nЙўл-транспорт ҳодисаси Жакартадан 90 км узоқликда жойлашган Чианжур шаҳри яқинида юз берган. Автобус транспорт воситаларига урилгач, йўлдан чиқиб кетган. Бир неча ҳайдовчи, жумладан автобус ҳайдовчиси ҳалок бўлган. Бундан ташқари, 50 киши жароҳат олган.\nДастлабки маълумотларга кўра, автоҳалокат автобуснинг тормози носозлиги сабабли юз берган бўлиши мумкин.\nИндонезия йўл-транспорт ҳодисаси Ява\nНигериядаги автоҳалокатда 20 дан кўпроқ ўқувчи ҳалок бўлди


Байден: АҚШ Афғонистондаги амалиётларни 31 августгача тугатишни режалаштирмоқда\n26 сентябр 2021, Тошкент вақти: 09:34\nҚўшма Штатлар Афғонистондан хориж фуқаролари ва ҳамкорлик қилган афғонистонликларни 31 августгача тўлиқ эвакуация қилишни режалаштирмоқда.\nБу амалиётни ўз вақтида якунланиши ва АҚШ ҳарбийларининг Афғонистондаги ҳозирлиги муддатининг узайтирилмаслиги Толибоннинг ҳамкорлигига ҳам боғлиқдир. Бу ҳақда 24 август куни президент Жо Байден маълум қилди.\nБайден бу масалани 24 август куни G7 лидерлари билан ўтказилган видеосаммит доирасида ҳам муҳокама қилди.\nG7га раислик қилаётган Британия Бош вазири Борис Жонсон саммит якунлангач, АҚШ ҳарбийлари Афғонистонда 31 августдан кейин қолмаслигига, эвакуация ишларини шу муддатгача якунлашга ҳаракат қилинишига келишилганини айтди.\nАйни пайтда Байден ўз билдирувида Пентагон ва Давлат департаментидан ҳар эҳтимолга қарши қўшимча режаларни ишлаб чиқишни илтимос қилганини билдирди.


Тинчлик ва осойишталик – улуғ неъмат – КУН УЗ\nГлавная / Маданият / Тинчлик ва осойишталик – улуғ неъмат\nAnvar 12.01.2018\tМаданият Comments Off on Тинчлик ва осойишталик – улуғ неъмат 71 Показы\n“Агар биз аҳил бўлсак, эл-юрт манфаати йўлида бир тану бир жон бўлиб яшасак, ўзимиздан сотқин чиқмаса, ўзбек халқини ҳеч ким ҳеч қачон енга олмайди”.\nТинчлик қарор топган юртда хотиржамлик ҳукм суради, жамиятда ҳар томонлама юксалиш ва ривожланиш рўй беради. Одамларнинг ўзаро бир-бирларига бўлган ишонч ва садоқатлари, меҳр-мурувватларининг самимий бўлиши ҳам асосан юрт тинчлигининг самарасидир. Агар истиқлолнинг ўтган қарийб йигирма уч йилига назар ташласак, пойтахтимиз, вилоятлар марказлари, шаҳар, қишлоқларимиз, ҳатто энг чекка ҳудудларда ҳам катта ўзгаришлар рўй берганига гувоҳ бўламиз. Юртимиздаги хотиржамлик ва барқарорлик туфайли хонадонларда тўю томошалар, байраму шодиё¬налар бир-бирига уланиб кетмоқда. Бу неъматларга чин маънода шукрона қилиш ва уларнинг қадрига етиш керак.\nАгар нотинчлик ҳукм сураётган юртларга назар ташласак, юртимиздаги тинчлик ва осойишталикка минг бора шукр қиламиз. Маълумотларга кўра, бугунги кунда дунёда 600 га яқин террорчи ташкилотлар мавжуд бўлиб, уларнинг кўпчилиги Ислом ниқоби остида ёки бу диннинг номи билан фаолият олиб боришяпти. “Ал-Жиҳод ал-исломийя” (Ислом жиҳоди), “Ал-Қоида” (Асос), “Лашкари жиҳод”, “Қуролли исломий ҳаракат”, “Туркистон Ислом ҳаракати”, “Ислом фронти” каби ўнлаб ташкилотларни ана шу рўйхатга киритиш мумкин.\nАслида мазкур террорчилик ҳаракатларининг ислом динига ҳеч қандай алоқаси йўқ. Чунки тинчлик, инсонпарварлик ва раҳм-шафқат дини бўлган ислом ҳеч қачон зўравонликни, бировлар жонига қасд қилишни, адолатсизликни тарғиб қилмайди. Қуръони карим бундай таълим беради: “Бирор жонни ўлдирмаган ёки Ерда (бузғунчилик ва қароқчилик каби) фасод ишларни қилмаган инсонни ўлдирган кимса худди бутун инсониятни ўлдирган кабидир” (Моида сураси, 32-оят); “Ким бир мўминни ўлдирса, унинг жазоси жаҳаннамда абадий қолишдир” (Нисо сураси, 93-оят); “…ўзларингизни ўлдирманглар, албатта Аллоҳ сизларга раҳм-шафқатлидир” (Нисо, 29). «Ва барчаларингиз Аллоҳнинг арқонига (Қуръонга) боғланингиз ва (фирқа-фирқа ҳолда) бўлинмангиз!» (Оли-Имрон, 103);\nМустақиллик шароитида этник мунособатлар ва дин соҳасида олиб борилаётган изчил ва оқилона сиёсат туфайли мамлакатимизда миллатлараро тотувлик, динлар ва конфессиялараро ҳамкорлик қарор топди. Конституциямизда “Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенгдирлар”, деган тамойилнинг мустаҳкамлаб қўйилиши эса, бу борадаги ишларнинг қонуний асоси бўлиб хизмат қилмоқда.\nнеъмат осойишталик тинчлик\t2018-01-12\nTags неъмат осойишталик тинчлик\nПред. Қуръон биздан шикоятчи бўлса…\nСледующая ТУПРОҚ ҲИДИ


15 март куни Ўзбекистонда қандай об-ҳаво кузатилади? » Ўзбекистон янгиликлари – Zamin.uz\n15 март куни Ўзбекистонда қандай об-ҳаво кузатилади?\n14 март 2017, 15:56\nТошкент шаҳри. 15 март куни пойтахтда ҳаво ўзгариб туради, ёғингарчилик бўлмайди. Кечаси 1-3 даража совуқ, кундузи 10-12 даража илиқ бўлади, деб ёзади Кун нашри.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Кечаси 2 даража совуқ, 3 даража илиқ, кундузи 10-15 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик бўлмайди. Кечаси 0-5 даража илиқ, айрим жойларда 2 даражагача совуқ, кундузи 10-15 даража илиқ бўлади.\nТошкент, Жиззах ва Сирдарё вилоятлари. Ҳаво ўзгариб туради, ёғингарчилик бўлмайди. Кечаси 3 даража совуқ, 2 даража илиқ, баъзи жойларда 5 даражагача совуқ, кундузи 10-15 даража илиқ бўлади.\nСамарқанд, Қашқадарё ва Сурхондарё вилоятлари. Ҳаво ўзгариб туради, айрим жойларда ёмғир ёғади. Кечаси 0-5 даража илиқ, баъзи жойларда 2 даражагача совуқ, кундузи 10-15, Сурхондарё вилоятида 14-19 даражагача илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Кечаси 3 даража совуқ, 2 даража илиқ, айрим жойларда 5 даражагача совуқ, кундузи 7-12 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, баъзи жойларда ёғингарчилик бўлиб, туман тушиши мумкин. Қор кўчиши хавфи бор. Кечаси 8-13 даража совуқ, кундузи 2 даража совуқ, 3 даража илиқ бўлади.\nЯнгиликлар » Ўзбекистон » 15 март куни Ўзбекистонда қандай об-ҳаво кузатилади?


Astana Finance Days 2020: Қозоғистонда Ислом молияси ва рақамли трансформация | Қозоғистон янгиликлари: Сўнгги хабарлар «Kazakh TV» каналида | Kazakh TV\nAstana Finance Days 2020: Қозоғистонда Ислом молияси ва рақамли трансформация\nКоронавирус пандемияси Қозоғистон иқтисодиётига қандай таъсир кўрсатди? Кичик ва ўрта бизнесни ривожлантириш учун қандай тадбирларни амалга ошириш зарур? Ислом молияси нима ва у Қозоғистонда, Марказий Осиёда, жаҳонда қандай ривожланяпти?\nAstana Finance Days доирасида етакчи халқаро экспертлар ушбу ва бошқа кўплаб масалаларни муҳокама қилдилар. Жорий йилда бу тадбир илк бора онлайн-форматда ўтди. Анжуман меҳмонлари қаторида ислом молияси бўйича таниқли мутахассислар бор. Уларнинг айтишича, энг заиф соҳалардан бўлган кичик ва ўрта бизнес марказлаштирилган ёрдамга жуда муҳтож. Янги шарт-шароитлар е-форматга ўтишни талаб қилмоқда. Ва бунда давлат томонидан ёрдам керак, деб кўрсатиб ўтишди экспертлар. Малайзия иқтисодчилари ўз мамлакати муваффақиятли тажрибасини таклиф этди.\n«Инфратузилмаларни ривожлантириш масаласи жуда муҳим. Кичик ва ўрта бизнес рақамли тартибда ишлай бошлаши учун қонунчиликни ўзгартириш, шунингдек, маълум даражада туртки керак. Малайзияда бунинг учун марказий банк ва давлат органлари махсус жамғармалар ташкил қилган. Бу жараён етарлича қимматга тушади – тренинглар ўтказиш, фуқароларни ўқитиш зарур. Шунинг учун ҳам моддий кўмакка эҳтиёж бор», деб таъкидлади Малайзиядаги Ислом молияси соҳасида халқаро таълим маркази Президенти ва Бош директори Мўҳд Азми Ўмар.\nAstana Finance Days 3 июлгача давом этади. Беш кун давомида жаҳоннинг 80 мамлакати экспертлари тажриба алмашади ва янги воқеликни муҳокама қилади.\nэкономикаМалайзияҚозоғистонислом молиясиAstana Finance Days 2020\nЖамбил вилоятида биринчи шамол электростанцияси қурилмоқда\nБМТ «онлайн хизмат кўрсатиш» индикатори рейтингида Қозоғистон - 26-ўринда\nҚозоғистон – жаҳон зангори олов бозорида\n2022 йилда Қозоғистонда суғориладиган ер майдонлари ҳажми 2 миллион гектарга етказилиши режалаштирилмоқда\nВирус 188 мамлакатни қамраб олди\nҚозоғистон мусулмонлари маънавий бошқармаси дафн маросими ҳақида баёнот берди\nҚозоғистонда COVID-19 юқтирганлар сони 44075 га етди


Йилнинг илк табиат «инжиқлари»: кучли қор АҚШнинг шарқий қисмини фалажлади, Японияда кучли зилзила - zarnews.uz\nБунақа қорни бу ерда эслашолмайди. Бўрон Америка Қўшма Штатлари шарқида ва пойтахт - Вашингтонда бўлиб, янги йилнинг дастлабки кунларида минглаб рейсларни бекор қилинишига сабаб бўлди.\nШу куни АҚШ президенти Жо Байденнинг самолёти Америка пойтахти яқинидаги Эндрюс ҳарбий-ҳаво базасига етиб келганида бўрон остида қолди, бу ҳақда The Independent нашри хабар берди.\nАмерика етакчиси қўнганидан 30 дақиқа ўтибгина лайнерни тарк этишга муваффақ бўлди: бу вақт давомида аэропорт ходимлари йўлакни қордан тозалашди. Шундан сўнг Байден юзини бўрондан тўсган ҳолда трапдан тушди.\nБугун эрталаб Япониянинг Тинч океанидаги Огасавара ороллари яқинида, Токиодан 1000 километр жанубда 6,3 магнитудали зилзила юз берди.\nЯпония бош метеорология агентлиги маълумотларига кўра, ер силкинишлари маҳаллий вақт билан 06:09 (Тошкент вақти билан 02.09) да қайд этилган. Зилзила манбаи сув остида 70 километр чуқурликда бўлган, цунами хавфи йўқ.\nЖабрланганлар ва вайронагарчиликлар ҳақида маълумотлар йўқ.\nОгасавара ороллари Токиодан 1,2 минг километр жанубда жойлашган. Мутахассислар ҳафта давомида минтақада такрорий силкинишларни истисно қилмаяпти.\nТеглар: АҚШ табиий офат\n19 бола ҳалок бўлган Техасдаги воқеадан сўнг АҚШ Сенати қурол назорати тўғрисидаги қонун лойиҳасини маъқуллади\nАмерика Қўшма Штатлари делегацияси Самарқандда\nАмерика саммити очилди, муҳожирлар карвони оқиб келмоқда\nАҚШдаги шифохонада отишма содир бўлди, 5 киши вафот этди\nАҚШнинг Ўзбекистондаги янги элчиси номзоди маълум қилинди


«Тетчер даври»— Буюк Британиянинг чуқур иқтисодий тангликдан чиқиши. Аёл иродаси рамзига айланган «Темир хоним» — Маргарет Тетчер ҳақида - Daryo\nҲозирча ўқувчиларнинг фақат кичик бир қисми, шу қаторда сиз ҳам сайтнинг янги версияси билан танишиб чиқишингиз мумкин!\nСайтнинг янги версияси билан танишиб чиқиш\nДоим сайтнинг янги версиясига йўналтириш\nБу хабар менга бошқа кўрсатилмасин\n«Дарё»ни Telegram’да ўқинг! Join!\nЮклаб олиш Google play Юклаб олиш App Store\n07:34, 13.10.2021 39286\n«Тетчер даври»— Буюк Британиянинг чуқур иқтисодий тангликдан чиқиши. Аёл иродаси рамзига айланган «Темир хоним» — Маргарет Тетчер ҳақида\n1925 йилнинг 13 октябрида Буюк Британиянинг ХХ асрда энг узоқ вақт ҳукуматни бошқарган бош вазири — Маргарет Тетчер дунёга келади. Давлат раҳбарлигига келган Тетчер хоним Буюк Британияни оғир иқтисодий вазиятдан олиб чиқади, ҳамда мамлакатнинг янги йўлини қуради. «Дарё» колумнисти Муҳаммадқодир Собиров Буюк Британия тарихида «Тетчер даври»ни яратган Маргарет Тетчер ҳаёти ва фаолияти ҳақида ҳикоя қилади.\nБолалик ва таълим\nМаргарет Ҳилда Робертс (Тетчер унинг эрлик фамиляси) 1925 йил Англиянинг Линколншир графлигида жойлашган Грантҳем шаҳрида таваллуд топган. Унинг оила аъзолари кичик тадбиркорлик билан, отаси Алфред Робертс бўлса сиёсий фаолият билан ҳам шуғулланарди. Хусусан, Грантҳем мери лавозимида ишлаган отаси Маргаретни Оксфорд университетига ўқишга киришига кўмаклашади. 1943 йил, Иккинчи жаҳон уруши авж олган пайтда Маргарет Оксфорд университетининг Сомервилл коллежи кимё йўналишига ўқишга киради. Унинг бу ердаги устозларидан бири, Нобель мукофоти лаурети Дороти Ҳожкин эди.\nБироқ Маргарет кимёдан кўра кўпроқ сиёсатга қизиқарди. Олийгоҳда у Консерваторлар партиясига қўшилади ва Оксфорд университети консерватив уюшмаси президенти бўлади. Олийгоҳни битирган Маргарет кимёгар-тадқиқотчи бўлиб ишлашни бошлайди.\nЁш Маргарет Тетчер\nФото: Google Images\nСиёсатга эрта қадам\nУниверситетни битирганидан икки йил ўтиб Маргарет илк сиёсий фаолиятини бошлайди. У 1950 йил Лейбористлар партияси тарафдорлари кўп бўлган Дартфорд округидан депутатликка номзодини қўяди. Лекин бу ва 1951 йил бўлиб ўтган сайловларда Маргарет ғалаба қозона олмайди, бироқ у олдинги Консерваторлар партиясидан кўрсатилган номзодлардан кўпроқ овоз йиғади.\nМуваффақиятсизликдан икки ой ўтгач Маргарет бой тадбиркор Денис Тетчерга турмушга чиқади.\nҲуқуқшуносликни ўрганиш учун бир қанча вақт сиёсатдан чекинган Тетчер Карл ва Марк исмли эгизак фарзандли ҳам бўлади. Бу вақт ичида у сайловда ғолиб бўлиш эҳтимоли юқори бўлган округни қидиради.\n1959 йил Тетчер консерваторлар ҳукмрон бўлган Финчли округидан сайловга ўз номзодини қўяди ва осонлик билан ғалаба қозонади. У киритган биринчи қонун лойиҳаси оммавий ахборот воситаларининг маҳаллий ҳукумат йиғилишларини ёритиш ҳуқуқи ҳақида эди. У қонун матбуот эркинлигига эмас, балки ҳукуматнинг исрофгарчилик харажатларини чеклашига эътибор қаратиши ҳақида айтиб ўтади.\n1961 йил Тетчер Пенсия ва миллий суғурта ишлари вазирлигида парламент маслаҳатчиси лавозимини эгаллади. 1964 йилги ҳукумат сайловларида Лейбористлар партияси ғалаба қозонгач Маргарет «Соя кабинети» деб номланган сиёсий лидерлар гуруҳига аъзо бўлади.\nКонсерваторлар ҳокимиятни қайтариб олгач Тетчер Таълим ва фан вазирлиги давлат котиби (вазири) этиб тайинланади. Давлат котиблигининг иккинчи йилида у Лейбористлар партияси томонидан мактаб ўқувчилари учун жорий қилинган бепул сут дастурини бекор қилади. Шундан сўнг уни танқид қилиб, «Тhatcher, the milk snatcher» (Тетчер сут ютувчи) дея масхара қилишади. Кўплаб норозиликларга қарамай Тетчер лавозимини сақлаб қолади ва 1974 йил консерваторлар сайловда яна мағлуб бўлиб мухолифатга ўтгач, собиқ бош вазир Эдвард Ҳитдан партия раҳбарлигини тортиб олади. Бу ғалабадан сўнг Тетчер мухолифат лидерига айланган биринчи аёлга айланди.\nДенис ва Маргарет Тетчер тўй оқшомида\nБуюк Британия тарихидаги биринчи аёл бош вазир\n1970 йилларда Буюк Британия сиёсий ва иқтисодий инқироз даврида эди. Давлат деярли банкротлик ёқасига келган, ишсизлик кўпайиб, касаба уюшмалари ва ҳукумат ўртасида зиддиятлар кучайганди. Бу вазият Консерваторларнинг яна ҳокимиятга қайтишига ёрдам беради. 1979 йил сайловларда ғалаба қозонган Консерваторлар партияси етакчиси Маргарет Тетчер бош вазир лавозими эгаллайди ва Буюк Британиянинг илк аёл бош вазири сифатида тарихга киради.\nҲукуматга келгач Тетчер Лейбористлар партиясини иқтисодий тангликни юзага келтиргани учун танқид қилади. Кейинроқ эса у «жаҳон ҳукмронлигига мойил» сифатида Совет Иттифоқига ахборот ҳужуми уюштиради. Бунга жавобан совет газеталари уни «темир хоним» деб атайди ва бу ном Тетчернинг ўзи томонидан ҳам қабул қилинади. Шу тариқа Буюк Британия тарихида ўн бир йил давом этган «Тетчер даври» бошланади.\nҲукуматдаги дастлабки даврида Тетчер тўғридан-тўғри солиқларни камайтиради, аммо харажатлар учун солиқларни оширади. Мамлакатда инфляция ва ишсизлик юқори нуқтада эди. «Темир хоним» бунга қарши курашиш учун ҳукумат харажатларини камайтиради, давлат томонидан қурилувчи ижтимоий уй-жойлар ва жамоат транспортини хусусийлаштиради, инфляция билан курашиш учун фоиз ставкаларини оширади.\nТашқи сиёсатда эса Тетчер Фокленд ороллари учун Аргентина билан уруш бошлайди. 1982 йил апрель ойида Аргентина қўшини Фокленд оролларига туширилади ва орол Аргентина қўлига ўтади. Бу орол узоқ вақтдан бери Буюк Британия ва Аргентина ўртасида можарога сабаб бўлиб келаётганди. Орол жуда кўп йиллар Буюк Британия мулки бўлган бўлса-да, Аргентина соҳилида жойлашганди. Тетчер дарҳол жавоб чорасини кўради ва Фоклендга Британия қўшинини юборади. 2 май куни инглиз сувости кемаси Аргентина крайсерини чўктириб юборади. Натижада уч юздан ортиқ одам ҳалок бўлади. Ой охирида инглиз қўшини орол пойтахти Порт-Стенлини эгаллайди ва июнда Аргентина мағлубиятини тан олади. Фокленд Буюк Британия таркибида қолади, бу ғалаба Тетчернинг нуфузи янада ортади.\nУрушдаги ғалаба ва иқтисодий ўсиш Тетчернинг иккинчи муддатга сайланишига сабаб бўлади. Касаба уюшмалари билан кураш давом этади, Тетчер ҳукумати кончиларнинг бир йиллик иш ташлашига жавобан ҳеч қандай ён бериш амалга оширмайди. Шунингдек, Тетчер ўзининг асосий ислоҳотларидан бирини амалга ошириб, British Telecom, British Gas, British Airways, Rolls-Royce ва бошқа бир қатор йирик давлат корхоналарини хусусийлаштиради.\n1984 йили октябрь ойида Брайтон шаҳридаги консерваторлар конференциясига келган Маргарет Тетчер ҳаётига суиқасд уюштирилади. Ирланд айирмачилари томонидан ўрнатилган бомба портлатилиши оқибатида бир неча киши жароҳатланади, аммо Тетчер портлашдан ҳеч қандай зарар кўрмайди. Аксинча Тетчер қўрқмасдан конференцияни давом эттиришни талаб қилиб туриб олади ва эртаси куни нутқ сўзлайди.\n1983 йил Фокленд оролларига ташриф буюрган Маргарет Тетчер\nАҚШ президенти билан яқин муносабатлар ўрнатган Тетчер, Европа иттифоқи раҳбарлари билан мураккаб дипломатик алоқаларга эга эди. Чунки Тетчер Европа Иттифоқи лойиҳасини сиёсий тузилма эмас, балки эркин савдо зонаси бўлиши керак деб ҳисобларди.\n1984 йилда Тетчер СССР етакчиси Михаил Горбачёв билан учрашади. Шу йили у Хитой ҳукумати билан Гонконг келажаги тўғрисида шартнома имзолайди. АҚШнинг Ливияга ҳужумини қўллаб-қувватлаган Тетчер Америка кучларига ҳужумларни амалга ошириш учун Британия базаларидан фойдаланишга рухсат беради.\n1987 йилги сайловларда учинчи марта ғалаба қозонган Тетчер бутун мамлакат бўйлаб стандарт ўқув дастурини жорий этишга ва мамлакатнинг ижтимоийлаштирилган тиббиёт тизимига ўзгартириш киритишга интилади. Бироқ унинг «сўров солиғи»(солиқ тўламаганларнинг сайлов ҳуқуқидан маҳрум этилиши сабаб шундай номланган) деб номланган маҳаллий солиқни жорий қилишга уриниши кўча норозиликлари ва кўпчилик тарафдорларининг ундан юз ўгиришига олиб келади. Партия ичида ҳам келишмовчиликлар келиб чиқади.\nСобиқ Мудофаа вазири Майкл Ҳезелтайн Европа Иттифоқи ҳақидаги турлича қарашлар сабаб партия раҳбарлиги учун Тетчер билан кураш бошлайди. Тетчер партия раҳбарлиги сайловининг биринчи босқичида кичик фарқ билан ғалаба қозонади. Бироқ Вазирлар кабинетидаги ҳамкасблари ундан истеъфога чиқишни сўрайди. 1990 йил 28 ноябрда Маргарет Тетчер Буюк Британия бош вазири лавозимидан муддатидан аввал истеъфога чиқади. Бунинг эвазига у ўз ўрнини Ҳезелтайнга эмас, балки яқин ҳамкасби Жон Мейжорга қолдиради.\nСиёсатдан кейинги ҳаёт\nТетчер 1992 йилга қадар Лордлар палатасида қолади. У дунё етакчиларидан бири ҳамда сиёсатдаги кашшоф аёл сифатида бошидан кечирганлари ҳақида «Даунинг-стрит йиллари» ва «Ҳокимиятга йўл» китобларини ёзади. Шунингдек, 2002 йилда унинг халқаро сиёсат ҳақидаги фикрлари баён қилинган «Statecraft» («Давлат бошқаруви») китоби ҳам нашр қилинади.\n2000 йиллар бошида Маргарет Тетчер бир нечта жудоликни бошдан кечиради. Унинг эллик йиллик турмуш ўртоғи Денис Тетчер вафот этади. Бироз ўтиб эса эски дўсти ва иттифоқчиси Роналд Рейган билан хайрлашади.\n2007 йили Буюк Британия парламентининг қуйи палатаси ҳисобланувчи Жамоалар палатасида Маргарет Тетчернинг ҳайкали ўрнатилади.\nҚиролича Елизавета II ва Маргарет Тетчер. 2009 йил\nКейинги йилларда инсульт туфайли хотира муаммолари билан курашган Тетчер сиёсат ва медиадан узоқда юради. 2013 йил 8 апрелда ХХ асрдаги энг кўзга кўринган сиёсий арбоблардан бири бўлган Маргарет Тетчер вафот этади.\nУнинг ҳаёти ҳақида Мерил Стрипнинг «Темир хоним» фильми суръатга олинган.\nЎзбекистон ва жаҳон янгиликлари билан Telegram орқали танишинг!\n19:45, 20.04.2022 88695\n«Даҳшатли махлуқ кучайиб, қўшниларига ҳужум қилди». Украинадаги урушда бўлиб қайтган россиялик журналист ўз ўй-мулоҳазалари билан бўлишди\n12:43, 29.04.2022 53566\n«КГБ ва хавфсизлик кучлари Россия тарихида маданиятдан кўра муҳимроқ роль ўйнаган». Иқтисодиётчи Дарон Ажемўғли — санкцияларнинг Путинга таъсири ва Россияда демократия учун имкониятлар ҳақида\n08:47, 28.04.2022 57246\n«Кимдир аралашса, кескин жавоб қайтарамиз. Ҳеч ким мақтана олмайдиган ускуналарга эгамиз». Путин Украинадаги уруш сабаб яна Ғарбга таҳдид қилди\n21:56 Бугун 93\nБутунжаҳон ўсиш 2,5 фоизни йўқотди\n21:44 Бугун 1037\nХитойда Roewe RX5 ёнга силжитиш мумкин бўлган улкан экранга эга бўлди (видео)\n21:32 Бугун 2445\nМонополияга қарши курашиш қўмитаси Соғлиқни сақлаш вазирлигига нисбатан иш очди\n21:20 Бугун 3340\nАҚШ гипертовушли ракетани муваффақиятли тарзда синовдан ўтказди\n07:30, 16.05.2022 65401\nЗилзила вақти Ельцин ва Назарбоевни овутган Каримов, Ўзбекистонда бошқарувни ўзбеклаштириш, «журналистлар, кибрланманг!». Ўзбек матбуоти 16 майда нималар ҳақида ёзган?\n22:30, 15.05.2022 62551\nInstagram: Фарзандли бўлган Баҳора Арслонова, ҳашаматли гардеробини кўрсатган Малика Равшанова, Анжелина Жолининг Мирзабек Холмедов билан боғлиқ «армони»\n17:48, 15.05.2022 53062\nСамарқандда йигит фолбин ва унинг қизини ўлдирди\n07:30 Бугун 52422\nХотинбоз бригадир, маишатбозликдан бўшамайдиган раис, журналистни ҳожатхона тозалашга мажбурлашда айбланган прокурор. Ўзбек матбуоти 17 майда нималар ҳақида ёзган?


Муҳтарама Улуғова. Марғилонга мактуб (1989) - www.ziyouz.uz\nБош саҳифа МатбуотҚайта қуриш даври матбуотиМуҳтарама Улуғова. Марғилонга мактуб (1989)\nАссалому алайкум, онажон, соғмисиз, бардаммисиз?\nЁнғину қонларга ботган шаҳрим, унга туташ шаҳар ва қишлоқлар ҳақида эшитганимда, жондошлардан йироқда симобдек титраб яшаяпман-у, сизларнинг аҳволингиз қандай кечаяпти экан?\nГазеталар ёздилар, осмонлардан хабарлар оқиб келдики: «Мингга яқин газанда…», «Наша ва қорадори чеккан, маст бўлиб олган беш мингдан ортиқ газанда…»\nҚарғишларнинг тури кўп. Лекин, онажон, мен шаҳримизда бирор кишининг «газанда» деб қарғанганини ҳеч қачон эшитмаганман. Шунчаси қаёқдан келиб қолди? Қизлари ўн ёшга етганда, оналари ипак-сабоқ бериб дўппи тикишни ўргатадиган; ўғиллари ўн иккидан ошганда, ота-оналари уларни бирор дурадгоргами, косибгами, темирчигами шогирдликка берадиган имонли, мулойим, беозор Марғилонда-я?..\nКафтдеккина ҳовлиларда бошу оёғинг зўрға айланади, кўкнор тугул, икки қулоч помидор экишга ҳам жой йўқ. Бир мисқоли фалон пул турадиган наша, қорадорини ҳамшаҳарларим қайси даромад эвазига сотиб олишаяпти, она? Бундан бир ойгина муқаддам сизни кўргани борганимда, шаҳримиз ҳар доимгидек осойишта эди-ку? Ёки мен икки кунгина у ерда бўлиб, шунчаки салом-аликдан, номигагина ҳол-аҳвол сўрашдам нарига ўтмаганимдан, кўп нарсани сезмадимми? Ёки мен — ёзнинг жазирамасида ҳам уйимнинг қувуридан иссиқ сув келмаса, кир ювишга эринадиган одам — опамнинг: «Қишлоқда ғўзапоя ҳам қолмади. Энди кир ювиш учун ишқор қилгани ғўзапоянинг кули ҳам йўқ», — деган гапларининг замирида яна қандай маънолар борлиги ҳақида ўйлаб кўрмадимми?\nОйлар ўтиб ёнингизга борганимда, билиб-билмай айтган гапларимни англаёлмаётгандек кўзимга узоқ тикилишингизнинг сабабини энди тушунаётгандайман, она. Шу кейинги ўн йиллик умрим сизлардан олисда, Марғилондан йироқда кўнглимдаги таъмасиз туйғуларни ўчириб ташлагандек. Энди мен нималаргадир (кийимми, мансабми, егуликми…) тезроқ эришмоқ учун андишалиларни юз-хотир қилмай, улар менга кулиб туриб оёқ босиб ўтишни ўрганиб олдим. Биров бировга яхшилик қилса, аввалгидек кўзимга ёш келмайди. Беандиша аскияларни эшитишдан уялмай қўйдим. Ўзгаларга раҳмим келганидан эмас, бошқаларнинг ўзимга нисбатан раҳмини қўзғатиш учун йиғлашни ўрганиб олганман. Тиккан дўппиларим маҳалла-кўйда мақтовли эди. Энди… қўлимга нина олиб ямоқ солишдан кўра, йиртилган кийимни оёқ латта қилишим осонроқ…\nМен Марғилондан кетганимдан буён қайтмас йиллар каби, болалик беғуборликлари каби, сиз ва дадамдан, болалигимни кўтариб катта қилган марғилонликлардан олган кўнгил гавҳарларимни битта-битталаб йўқотиб бораётгандекман, онажон!\n…Бизни Фарғона давлат педагогика институтида ўқитган домламиз Муҳаммаджон Мадғозиев бир ажойиб тарихий воқеани сўзлаб бергандилар:\nЎтган асрнинг охирларида Марғилонда ҳар оқшом эркаклар йиғилишиб навоийхонлик қилишлари одат экан. Шундай давраларнинг бирида ўзимизнинг Чаҳор Чинорлик (Марғилондаги бир маҳалла) Умидий тахаллусли шоир Навоийнинг:\nКўкрагимдур уфқнинг пироҳанидин чокрок,\nКирпигим шабнам тўкулган сабзадин намнокрок, —\nбайтини келтириб, «Ҳазрат Навоий бу байтда муболағани жуда орттириб юборибдилар. Инсон ўз кўкрагини қонталаш бағри чок-чок бўлган уфққа ҳам тенглайдими?» — деган маънода сўзлабди. Ҳазрат Навоийга нисбатан айтилган бу гап давра аҳлига оғир ботибди, шу кеча навоийхонлик қизимабди. Йиғилганлар малол билан тарқалибдилар. Ўзининг шаккоклигидан изтиробда қолган Умидий туни билан ухлолмай, тонг олди кўзи илинибди ва туш кўрибди: тушида Ҳазрат Навоий катта боғ ичидан чиқиб келаётган эмишлар. Шоир югуриб бориб Ҳазратнинг олдиларида тиз чўкибди. Шунда Мир Алишвр Навоий унинг елкасига оҳиста қоқиб: «Тур, бўтам, тур, тур» дермишлар. Умидий чўчиб уйғонибди, юз-қўлини ювиб, таҳорат олгач, Ҳазрат «Девон»ларини очиб, юқоридаги ғазалга мухаммас боғлай бошлабди. Мухаммаснинг биринчи мисраси шундай экан:\nОнажон, бу айтилган уч мисрагина — ғазаллардан қатраларнинг мазмуни ўзи бир уммон. Лекин бу айтилган — ривоятлардан-да гўзал воқеа заминидаги маънавий юксакликдан ҳайратга тушмаслик мумкинми? Бу воқеа билан айтишга тилинг ҳам бормайди… бугунги қотилликлар, талон-тарожлар бир халқ — марғилонликлар тарихининг икки қутби, афсус. Орада ниҳояти бир асрлик масофа. Шеъриятни, Ҳазрат Навоийнинг покликларини имон ўрнида кўриб унга эргашган марғилонликлар қандай сабаблар билан гиёҳванд, нашаванд, ароқхўр, қонхўр, газанда бўлиб қолди, онажон, жон онажонларим?!\nБир мурватни шундоқ бурасанг шеър, қўшиқ оқиб келаверадиган бугунги кунда неча-неча сўз усталарининг ижроларини тингладим, Аммо ҳеч қайсиниси дадамнинг Кумушбиби қабрига битилган тўрт қатор шеъру Шоҳ Машрабнинг:\nҲама обод бўлди, бўлмадим обод дастингдин,\nКи мен ҳар қайга борсам, дод этарман, дод дастингдин,—\nрадифли мужаммасини ўқиганларидагидек таъсир этмайди. Раҳматли дадамнинг дардли овозлари жонимда кетади. Дадам оддий, олти фарзанднинг қорнини тўйдириш учун қарийб кун-кунора икки сменалаб ишлайдиган косиб эдилар. Амаким — уруш қатнашчиси — умрлари тирикчилик ташвишида тунги қоровуллик билан ўтди, кундузи болаларни тўплаб эртак айтиб бўладими? Ёшлар-чи? Айни ишлайдиган ёшда поччам бу йил ҳам иш йўқлигидан қабристонга қоровуллик қилаяптиларми? Совхоздан ер олишмоқчийди, тегдими? Айтгандай, катта опам: «Ишдан бўшаб олдим, 70 сўм ойликка ҳам пол ювиб, ҳам эшик олдида қоровуллик қилишга соғлигим етишмаяпти», — деб ёзиб юборибдилар. Беваликда рўзғорни қандай эплаяптилар?\nЯқинда «Саодат» журналига Марғилонимиздаги «Атлас» ишлаб чиқариш бирлашмасининг бир гуруҳ ишчиларидан хат келди. Ишчи аёллар меҳнат шароитларининг оғирлигидан, маошларининг жуда кам миқдорда эканлигидан, тунги сменада қийналиб ишлаётганликларидан зорланибдилар. Улар хатда ўз номларини кўрсатмабдилар. «Ёзсак, аҳволимиз бундан ҳам баттар бўлиши мумкин», — дебдилар. Мазкур мактуб юзасидан Фарғона область партия комитетидан келган жавобда анонимлар текширилмаслиги ва ўз-ўзидан бу хатга ҳам жавоб қайтарилмаслиги айтилган. Нимаям деймиз, улар ҳақ. Лекин мен Марғилонга борганимда, келинимиз — «Атлас» бирлашмаси ишчиси Манзурахондан (она, сиз яхши кўргни келинингиз) аёлларнинг мактубидаги ҳамма гаплар тўғрилигини эшитдим.\nГазеталар «Иш жойининг тайини йўқ газандалар…» — деб ёзаяпти. Ёш йигитлар тайинсиз, ишёқмас, газанда бўлиб қолишига кимлар, нималар сабаб? Жияним Акмалхон ўнинчи синфни битириб, армияга чақирилгунча бир йил беиш юрди. Излаб-излаб иш топишдан умидини узди охир. «Армияга кетиб қоласан, шунинг учун ишга олмаймиз», — дейишибди. Айтишича, аксарият сиифдошлари ҳам бир йилни бекорчиликда ўтказишибди. Эҳ-ҳе, ҳар йили мактабни неча минглаб ўн етти ёшлилар битириб чиқишади. Айни ишлайман, ейман, ичаман, кияман дейдиган давр. Қўлига етуклик ҳақида ҳужжат олса-ю, яна ота-онасига боқиманда бўлса! Бу боқимандалик сабабини ҳар қанча тўғри тушунган ота-она ҳам етишмовчиликдан, вояга етган ўғлининг умри зое ўтаётганидан ғазаблангани сайин ўғлининг кўнглини чўктирмайди, уни ҳақоратламайди, деб ким кафолат беради? Армиядаин қайтгандан кейин-чи? Рустамжон жияним иш топа олдими, она?\nОиажон, узр, кўнглимнинг оғриқлари очилиб кетди. Аслида, мен сизнинг, сизларнинг соғлиқларингиз, тинчликларингиздан жуда хавотирдаман.\nЎғли ноқобил чиққан ота-оналар ҳақида «Қариган чоғида увол бўлди», — деб сўзлашади. Фарзаидлари, қўни-қўшни, қариндош-уруғи бўлган ўғиллари қон тўккан, бировлар уйига ўт қўйган онажонлар, отажонлар, аҳволингизни тасаввур қилолмаяпмаи. Икки ёш бола билан йўлга чиқишнинг иложи йўқ, шундай бўлса-да, онажон, набираларингиздан бирини олиб Марғилонга отлангандим. Вазиятдан яқиндан хабардор бўлганлар мени йўлдан қайтаришди: «Ўзиигни ўйламасанг, гўдакии ўйлагин», — дейишди…\nОта-оналаримиз, опа-сингилларимиз, болаларимиз ва мен каби тақдир туфайли Фарғонадан узоқда яшаётган, фарғоналик қариндош-уруғию элу юрти тақдиридан хавотирда қолган тақдирдошлар ҳаққи, ўзимизни тўхтатиб олиб гаплашайлик. Биргина мен эмас, халқимиз номига иснод бўлиб тушган бу фожиаларнинг асл сабабиии билолмай тоқатлари тоқ, асаб торлари узилар даражага етганлар овози ҳам тўлқинланиб бораяпти. Мен бу хатим марғилонлигу марғилонлик бўлмаган ана шундай одамлар номидан ёзаяпман. Ўжар, асов кўнгилларингиз нима сабабдан бу қадар жаҳлга, кўзларингиз ўт-қонга, тилларингиз ҳақоратга тўлди, менинг ёмонотлиғ укаларим? Сизни ёмон, «газанда» дейиш осонми? Жонимиздансиз, қонимиздансиз, жону қонимиз қақшаб турибди-я! Сизларга муҳаббати оғриғу азобларга айланган одамлар ҳаққи, ёмон ниятлардан қайтинг, фикрларингизни тўплаб, уларни халққа ошкор айтинг. Менингча, энг тўғри йўл шу.\nУмид ва ишонч билан, Муҳтарама Улуғова.\n← Аввалги Аввалги Иброҳим Раҳим. Гўзал Фарғона, сенга не бўлди? (1989)\nКейинги → Кейинги: В.Соколов. Вазиятни қўлга олайлик (1989)


Европа иттифоқи ва Британия Россиянинг Бош разведка бошқармаси (ГРУ) махсус хизматининг 85-бош маркази ва 2 нафар россиялик - Дмитрий Бадин ва Игорь Костюковга қарши санкциялар киритди. Улар 2015 йилда Германия бундестагига қилинган хакерлик ҳужумига алоқадорликда айбланмоқда.\nТаъкидланишича, марказ томонидан содир этилган киберҳужумлар Европа иттифоқи ва унга аъзо давлатларга катта хавф солади. Европа иттифоқининг санкцияларига қўшилган Британия ГРУнинг зобитлари бўлган Бадин ва Костюковга ўз ҳудудига киришни тақиқлаган ва уларнинг активларини музлатиб қўйган. “Британия Германия ва Европадаги ҳамкорларимиз билан бирга Россиядан киберҳужумлар учун жавобгар бўлишни талаб қилади”, деб айтган Британия ташқи ишлар вазири Доминик Рааб.\nКобулда бомба портлаши оқибатида россиялик дипломатлар жароҳат олди


Германияда Ислом: Кеча ва бугун (“Ҳидоят” журнали, 2014 йил, 3-сон) – Davronbek's blog\nPosted on March 25, 2014 June 3, 2014 AuthorDavronbekLeave a comment\nГерманияда Ислом динининг ёйилиши\nНемислар ва мусулмонларнинг ўзаро алоқалари 1200 йил олдин бошланган. Турли манбаларга кўра, қирол Карл 797 ёки 801 йили аббосийлар билан элчилик алоқаларини ўрнатган. Келишувга кўра, икки мамлакатда яшовчи мусулмон ва насоролар учун дин эркинлиги кафолатланган. ХVIII асрдан бошлаб Германия ва усмонлиларнинг алоқалари яхшиланиб, мусулмон жамоалари немис тупроқларида яшай бошлаганлар. 1712–1786 йилларда ҳукмронлик қилган Пруссия қироли Фридрих II ҳам динга бағрикенглик билан муносабат билдирган. 1745 йили у мамлакат армияси таркибида боснияликлар, албанлар ва татарлардан иборат мусулмонлар бўлинмасини ташкил этган. 1760 йили тузилган боснияликлар бўлинмасида 1000 нафарга яқин аскар хизмат қилган.\nУсмонлилар билан биринчи расмий элчилик алоқалари 1763 йили бошланган. Илк турк элчиси Аҳмад Расмий афанди 73 нафар мулозими билан Берлинга ташриф буюрганида шаҳар аҳолиси уларни мамнуният билан кутиб олган. Бундан руҳланиб кетган элчи султон Мустафо III га ёзган мактубида: “Берлин аҳолиси Муҳаммадни (алайҳиссалом) ҳурмат қилади ва улар Исломни қабул қилишга тайёр”, деб ёзади. 1798 йили усмонлилар элчиси вафот этганида қирол Фридрих III элчини Ислом шариатига кўра дафн этишни буюради. Шундай қилиб илк мусулмон қабристони Берлинда ўша йили ташкил этилади.\nНемис алломаларидан Ҳегел Исломдан таъсирланган эди. Иоганн Гёте эса Исломни, Шарқ фалсафаси ва тасаввуфни чуқур ўрганган. У «Ғарбу Шарқ девони»ни (1814–1819) мусулмон шеъриятидан илҳомланиб ёзган. Девон «Муғаннийнома», «Ҳофизнома», «Ишқнома», «Тафриқнома», «Ранжнома», «Ҳикматнома», «Зулайхонома», «Темурнома», «Соқийнома», «Маталнома», «Форсийнома», «Хулднома» каби 12 бўлимдан иборат. Девонда шоир «булбул», «ҳур», «фатво», «муғанний», «муфтий», «тилсим», «мирзо», «дарвеш» каби сўзларни аслиятда қўллайди. Иоганн Гёте Муҳаммад (алайҳиссалом) ҳақида ёзаркан, бундай дейди: “Мен дунё тарихини ўқиб шундай хулосага келдим: дунё подшоҳлари тўплаган жами салтанату бойлик, қасрлару саройлар Муҳаммаднинг (алайҳиссалом) ямоқ яктагига ҳам арзимас экан… Биз Европа миллатлари маданий имконимиз юқори бўлишига қарамай, Муҳаммад (алайҳиссалом) сўнгги поғонасига қадар чиқа олган зинанинг биринчи пиллапоясидамиз, холос. Ҳеч шубҳа йўқки, бирон кимса ундан юқорироққа ўта олмайди”.\nМусулмон меъморчилигидан таъсирланган француз ва немис меъморлари 1779–1791 йилларда Германия жанубидаги Шветзинген саройи таркибида «Қизил масжид»ни қурадилар. 1907 йили Дрезденда қурилган фабрика биноси (ҳозирда савдо маркази) ҳам мусулмон меъморлиги услубида эди.\nХХ аср 60-йилларида Ғарбий Германияни қайта қуриш учун мусулмон давлатларидан муҳожирлар кела бошлади. 1961 йилдан турклар, 1963 йилдан марокашликлар, 1965 йилдан тунислик муҳожирлар Германияни тиклашга киришдилар. Кейинчалик Ироқ, Эрон, Афғонистон, Босния ва бошқа мусулмон давлатлари муҳожирлари Германияда Ислом жамиятининг шаклланишига ҳисса қўшдилар. 2005 йили қабул қилинган миграция тўғрисидаги янги қонун муҳожирлар учун бир қатор енгилликлар берди.\nГерманияда қанча мусулмон бор?\nГермания Ғарбий Европада мусулмонлар сони бўйича Франциядан кейинги ўринда туради. 2011 йили ўтказилган аҳолини рўйхатга олиш жараёнида Германиянинг 1,9 фоиз аҳолиси (1,5 миллион нафарга яқин) мусулмон эканини билдирган. Лекин бу рақам мусулмонларнинг ҳақиқий сони эмас. Чунки сўровчилар эътиқодлари ҳақида маълум қилмаслик ҳуқуқига ҳам эга эдилар. “Deutsche Welle” маълумотларига кўра, Германияда 4,3 миллион (аҳолининг 5,4 фоизи) мусулмон яшайди (2009). Улардан 1,9 миллиони Германия фуқароларидир (2,4 фоиз). Беркли дин, тинчлик ва халқаро алоқалар маркази маълумотларига кўра, германиялик мусулмонларнинг аксарияти турклар (63,2 фоиз), кейинги ўринларда покистонликлар, собиқ Югославия ва араб давлатларидан келганлар, эронликлар ва афғонистонликлар туради. Энг кўп мусулмонлар Берлинда ва Ғарбий Германиянинг катта шаҳарларида яшайди. Германия мусулмонларининг катта қисми суннийлардир (75 фоиз). Шунингдек, шиалар (7 фоиз) ва бошқа жамоалар ҳам бор. Ҳозирда Германияда 140 дан ортиқ масжид фаолият юритмоқда ва яна бир қанча янги жомелар барпо этилмоқда. Германиядаги энг катта мусулмон шаҳри Дуйсбург бўлиб, аҳолисининг бешдан бир қисми Ислом динига эътиқод қилади. 2008 йили шаҳарда мамлакатдаги энг катта масжид қурилди. Унда бир вақтнинг ўзида 3000 киши ибодат қилиши мумкин.\nГерманияда диний таълим\nГермания таълим тизими энг ривожланган давлатлардан биридир. Бу ерда мактабгача таълим муассасалари давлат тизимига кирмайди. Болалар боғчаси хайрия жамғармалари, маҳаллий ҳокимиятлар ва бошқа ташкилотлар қарамоғида фаолият юритади. Германия Конституциясига мувофиқ, мактаб таълими давлат назоратидадир. Ушбу таълим мажбурий ва бепул бўлиб, 6 ёшдан 18 ёшгача фуқаролар мажбурий тартибда таълим олиши шарт. Баъзи ижтимоий-иқтисодий муаммолар туфайли мусулмон муҳожирлари орасида таълим даражаси маҳаллий аҳолига нисбатан пастроқ. Германиядаги айрим илм масканлари, жумладан, 2005 йилдан Мунстер, 2007 йилдан Оснабрук университетларида исломий таълим муассасалари учун ҳам кадрлар тайёрлана бошланди. 2008 йили немис тилида илк исломий дарслик чоп этилди.\nИслом Германиянинг ажралмас қисмидир\n“Ислом Германиянинг бир қисмидир ва биз ҳақиқий Ислом билан терроризм ўртасида аниқ чегарани ўтказиб олишимиз керак… Биз бу масалада мутлақо очиқ бўлишимиз зарур: ҳа, Ислом бизнинг бир қисмимиздир”, деган эди Германия федерал канцлери Ангела Меркел хоним ўз чиқишларининг бирида.\n2009 йили сайланган ҳозирги Германия парламенти таркибидаги 20 нафар депутат мигрант оилалардан чиққан бўлиб, уларнинг 9 нафари мусулмон оилада тарбияланган. Бундестаг расмий сайти уч нафар депутат мусулмон эканини маълум этган. Икки германиялик мусулмон Вурал Ўгер ва Жем Ўздемир 2004–2009 йилларда Европарламентда ишлаган.\nБремен, Гамбург ва Қуйи Саксония федерал ерларида Ислом расмий дин сифатида тан олинган. Бу эса мусулмонларга диний фаолият олиб бориш, мусулмон мозорлари ташкил этиш, масжидлар қуриш имконини беради. Бундан ташқари, ушбу федерал ерларда яшовчи мусулмонлар учун Рамазон ва Қурбон ҳайитлари расмий дам олиш куни этиб белгиланган.\nИммиграция, мусулмонлар орасида туғилишнинг кўплиги, маҳаллий аҳолининг ҳам Ислом динини қабул қилаётгани ҳисобига Германияда мусулмонлар йилдан йилга кўпаймоқда.\n“Ҳидоят” журнали, 2014 йил, 3-сон\n← Previous Previous post: Ниқобланиш санъати\nNext → Next post: Интернетда чоп этилган асарлар бестселлер бўлмоқда (“Ёшлик” журнали, 2014 йил, 3-сон)


Ўзбекистонда «Йил одами» бўлган инсон ҳақида...\n18.03.2019 18:36 0 1522\n«Xabar.uz» «Замонавий Дубай меъмори» Ўзбекистонда «Йил одами» бўлгани ҳақида маълум қилганди.\nДавлат бошқарувида ярим асрлик тажрибага эга, 13 йилдан буён Бирлашган Араб Амирликлари вице-президенти ва бош вазири, Дубай амирлиги ҳокими лавозимларида фаолият юритиб келади, оламшумул лойиҳалари сон-саноқсиз. Шайх Муҳаммад бин Рошид ал-Мактум ҳазрати олийлари нафақат «Замонавий Дубай меъмори», балки бундан-да кўпроқ таҳсину эътирофларга лойиқки, бунга ҳикоямиз давомида иқрор бўласиз, деган умиддамиз.\nИнсон қийинчиликларга тўқнаш келганида унинг олдида икки йўл пайдо бўлади: ё ўз мағлубиятини тан олиб тўхташ ёки янги йўл топиб ғалаба қозониш.\nШайх Муҳаммад бин Рошид ал-Мактум\nШайх Муҳаммад бин Рошид ал-Мактум (Шайх Муҳаммад) 1949 йилнинг 15 июль санасида таваллуд топган. У шайх Рошид бин Саид ал-Мактум оиласидаги тўрт ўғилнинг учинчиси эди.\nСавод чиқаришни тўрт ёшида араб тили ва ислом илмидан бошлаган шайх Муҳаммад олти ёшидан «Ал-Аҳмадия» мактабида (ҳозир музейга айлантирилган) араб грамматикаси, инглиз тили, математика, география ва тарих фанларини ўрганишга киришди.\nБобоси шайх Саид вафотидан сўнг (1958 йил, 9 сентябрь) ўша йилнинг октябрида Дубайнинг тўлақонли ҳокимига айланган шайх Рошид бин Саид ишни ўғилларини амирликни бошқаришга жиддий тайёрлашдан киришди. 1966 йили шайх Муҳаммад Лондонга жўнатилади, шаҳзода Кембриждаги Белл тил мактабига киришга ҳозирликни бошлайди.\nХорижий таҳсилни тугатиб қайтган шайх Муҳаммад Дубай полицияси ҳамда Дубай мудофаа кучлари (кейинчалик булар БАА қуролли кучлари таркибига қўшилган) раҳбари этиб тайинланади. Шайх Муҳаммад 1971 йилдан бери Бирлашган араб амирликлари мудофаа вазири ҳам саналади.\nДубай амири Мактум бин Рошид ал-Мактум 1995 йилнинг 3 январида уни Дубайнинг валиаҳд шаҳзодаси этиб тайинлайди. Мактум бин Рошид ал-Мактум вафотидан сўнг, 2006 йилнинг 4 январидан Шайх Муҳаммад бин Рошид ал-Мактум расман Дубай амири саналади. Орадан бир кун ўтиб БАА президенти уни мамлакат вице-президенти ва бош вазири этиб тайинлади.\n«Замонавий Дубай меъмори»нинг оламшумул лойиҳалари\nШайх Муҳаммад 1985 йилнинг март ойида Дубай Туризм бўйича миллий қўмитасини бошқараётган Морис Фленеганга «Emirates Airline» деб номланган янги авиакомпания тузишни буюради.\nОрадан ярим йил ўтиб, 1985 йилнинг октябрь ойида авиакомпаниянинг илк самолёти кўкка кўтарилди. Фленеганнинг айтишича, дастлаб берилган 10 миллион долларни ҳисобламаганда, давлат «Emirates Airline»ни ривожлантиришга бир дирҳам ажратмаган.\nБизга Дубайдаги аэропорт керак эмас. Дубайнинг ўзи жаҳон аэропортига айланиши лозим.\nБугунги кунда «Emirates» жаҳондаги энг йирик авиакомпаниялардан бири (йўловчи ташишда тўртинчи, юк ташишда иккинчи ўринда): дунёнинг олти қитъасидаги 80 дан ортиқ мамлакатга 150 дан зиёд йўналишда ҳафтасига 3 600 дан зиёд рейсни амалга оширади. 2018 йилги маълумотга кўра, 62 356 ходими бор.\nЯна бир машҳур авиакомпания — «FlyDubai» ҳам бевосита шайх Муҳаммаднинг ташаббуси билан тузилган.\n«Бурж ал-Араб» меҳмонхоналари\nЖаҳондаги энг муҳташам — «Бурж ал-Араб» меҳмонхоналарини тузиш ғоясини шайх Муҳаммад 1995 йилдан амалга оширишга киришган, орадан тўрт йил ўтиб, 1999 йили биринчи меҳмонхона очилди.\nУшбу меҳмонхона «Jumeirah» саёҳлик гуруҳи таркибида бўлиб, ўз навбатида, «Dubai Holding» томонидан бошқарилади. Холдинг 10 мамлакатда 22 та энг муҳташам меҳмонхонага эга.\nБу инсоният тарихида шу пайтгача қурилган энг баланд ер усти иншооти.\nБаландлиги — 828 метр (солиштириш учун: Тошкент телеминораси — 375 метр).\nҚаватлари сони — 163.\nИчки майдони — 344 000 квадрат метр.\nЛойиҳа қиймати — 1,5 миллиард доллар.\n«Бурж Халифа» ҳамда сунъий йўл билан тикланган пальма шаклидаги орол («Palm Jumeirah») бугунги Дубайнинг «ташриф қоғози»га айланган.\n2008 йилнинг январида Дубай қирғоқлари яқинида Ер сайёраси материкларини акс эттирган «Дунё» архипелагининг асосий қисми қуриб битказилди. Бу ишлар тўлиқ тугаши билан амирлик ҳудуди 500 квадрат километрга (!) кенгаяди.\n2009 йилнинг 9 сентябрида очилган.\nКунига (кундузи) 300 мингдан ортиқ йўловчи ташилади.\nДубай метросида (поездларда ва станцияларда) ичимлик ичиш ва овқатланиш тақиқланган. Жарима — 100 дирҳам. Сақич чайнаганлар (жаримаси — 50 дирҳам), ухлаганлар, тамаки чекканлар, ҳайвонларни олиб юрганлар, велосипед ва алкоголли ичимликлар билан метрога кирганлар учун жарималар мавжуд. Стоп-крандан ноўрин фойдаланганларга эса жариманинг энг каттаси — 2000 дирҳам (545 доллар).\nДубай метрополитени Яқин Шарқда қурилган учинчи метро. Метро электропоездлари тўлиқ автоматлашган, машинистларсиз бошқарилади, энг юқори тезлиги — 110 км/соат. Яна бир таҳсинга сазовор жиҳат шуки, бу ерда метро шунчаки транспорт воситаси эмас, балки маданият кошонаси ҳамдир. Сайёҳларни жалб қилиш мақсадида ҳар бир станция санъат асарлари билан бойитилган.\nБу томошабин сиғими (60 минг киши) ва майса билан қопланган пойга йўлаги узунлиги (2,4 км.) бўйича жаҳондаги энг катта отчопар.\nАмирликлардаги отчопар мукофот жамғармаси ақлни шоширади: 26 миллион доллар. 2013 йили маррага биринчи бўлиб келган чавандознинг «кўтармаси» 10 миллион доллар бўлган.\nДарвоқе, амирликларда отпойгаларга пул тикиш қатъиян ман этилган. Мукофот жамғармаси БАА амирлари ҳамда мусобақа ҳомийлари ажратган пуллар, чипталарни сотишдан тушган маблағлардан шакллантирилади.\nДунёдаги энг катта LED-экранлардан бири ҳам шу ерда — 110 га 10 метр.\nШайх Муҳаммаднинг 1 миллион долларлик «Билимлар мукофоти» биринчи марта интернет технологияси асосчиси сэр Тим Бернерс Ли ҳамда «Wikipedia» ҳаммуассиси Жимми Уэйлсга топширилган (2014 йил, 7 декабрь). Мукофот «дунё бўйлаб билимларни тарқатишга интилиш ва қўшилган ҳисса эътирофи рамзи» сифатида берилади.\n2007 йилнинг сентябрида қашшоқ мамлакатлардаги 1 миллион нафар болага таълим беришда кўмаклашиш мақсадида ташкил этилган кампания. Жамоатчиликдан тўпланган маблағ биринчи кампанияда (2007 й.) 1,65 млрд. дирҳам (450 млн. доллар атрофида)ни ташкил этди. Шайх Муҳаммад ўзи ҳам хайрия қилиб, маблағни 1 миллиард АҚШ долларига етказди.\nДубай ҳукумати кам таъминланганларга ёрдам кўрсатиш мақсадида бой инсонлар ва корпорациялар ўртасида мунтазам равишда хайрия акцияларини ташкил этиб боради.\nШайх Муҳаммад 2008 йилнинг 3 сентябридан «Noor Dubai» деб номланган янги ташаббусни амалга оширишга киришди. Бу ташаббус ривожланаётган мамлакатларда яшовчи бир миллион нафар даволаш мумкин бўлган кўз хасталикларидан азият чекаётганларга ёрдам бериш мақсадида кўтарилганди. 2011 йили лойиҳа билан қамраб олинган ва даволанганлар сони 5,8 милион нафарга етди.\nКенжа қизи Ал-Жалила билан «Байроқ куни» байрамида.\nШайх Муҳаммаднинг бойлиги 4 миллиард доллар атрофида дейишади (2016 йилги маълумот). Бироқ у ва ўғиллари (масалан, иккинчи ўғли Ҳамдан ибн Муҳаммад ал-Мактум) ўз бойликларини кўз-кўз қилишни исташмайди ва бошқа амирларга солиштирганда, анчайин камтарин ҳаёт тарзини афзал кўришади.\nҲамдан ибн Муҳаммад ал-Мактум экстремал спорт турлари ишқибози.\n«1» — Амирликлардаги энг қиммат автомобиль рақами, экспертларнинг фикрича, унинг нархи 10 миллион доллардан қиммат.\nҚуйидаги видеода шайх Муҳаммад ҳамкасблари билан жамоат жойида юрибди. Қўриқчилар, кортеж, полиция йўқ.\nДубай амирининг душманлари йўқ — маҳаллий ОАВ шундай фикрда.\nШайх Муҳаммаднинг жаҳон от спортидаги мавқеи алоҳида мавзу: наслли отлар етиштиришга ишқибоз, кўзга кўринган чавандоз. Ҳатто 2006 йили 15-Осиё ўйинларида олтин медални қўлга киритган.\nДубайда 2020 йили халқаро кўргазма бўлиб ўтади — ўша йили шаҳар шундай қиёфа касб этади.\nАмирликлар ҳукумати ўз фуқаролари ҳақида қандай қайғурмоқда:\nНикоҳга кираётган БАА фуқароларига бепул коттеж, ер майдонлари ҳамда 70 000 дирҳамдан субсидия берилади.\nБАА фуқаролари оладиган энг кам пенсия — 10 200 дирҳам.\n20 йиллик меҳнат стажига эга бўлгандан сўнг БАА фуқаросининг пенсиясига йилига 2 фоиздан қўшилиб боради.\nБАА да иккита пенсия бор — бева аёл ёки меросхўр ўзининг ва марҳумнинг пенсиясини олади.\nЖаҳон бозорида нефть нархининг тинмай «ўйнаб туриши» Дубай амирларининг парвойига ҳам келмайди, 20 йилдирки, маҳаллий валюта курси долларга нисбатан пасайган эмас, ҳукумат бюджет харажатларини қисқартиришга уринмайди.\nЧунки бугунги Дубай 20 йил олдингисидан кескин фарқ қилади: аввал даромаднинг 83 фоизи «қора олтин»дан тушарди, ҳозир эса атиги — 6 фоизи. Умуман олганда, ҳозир БААда нефтдан келаётган долларлар мамлакат жами даромадининг учдан бирини ҳам ташкил этмайди.\nАмирликлар ўз иқтисодиётини нефтга қарамликдан қутқариш учун охирги йилларда 35 миллиард доллар сарфлади.\nҲозирги Дубай — жаҳоннинг энг асосий туристик йўналишларидан бири. Йилига ўртача 20 миллион хорижлик сайёҳ мамлакатга келиб кетади.\nСаҳро мен учун босиб ўтиш машаққатли тўсиқ, муаммо эмас, балки мамлакат иқтисодиётининг янги шўъбасини очиш учун имконият бўлди.\nЮқоридагилар Шайх Муҳаммад бин Рошид ал-Мактумнинг сермазмун фаолияти олдида денгиздан томчи. Шубҳасиз, у давримизнинг энг буюк сиёсатчиларидан бири, халқпарвар ва адолатли раҳбар. Агар чин қалбдан истаса раҳбар ўзи кутганидан ҳам кўпини халқига бера олишига бу ажойиб инсоннинг ҳаёти ва фаолияти яхши мисолдир.\nДубай БАА Шайх Муҳаммад бин Рошид ал-Мактум\nХориж 07/08, 12:45\n«Қирол ови»: Хуан Карлос қаерда? Журналистлар барибир топишди\nТехнология 20/07, 10:16\nБиринчи араб зонди Марсга учирилди\n#Ўзбекистон - 1988


Халқ ишончини қозониш осон эмас – Сурхон тонги\nБош саҳифа / Жамият / Халқ ишончини қозониш осон эмас\nМай 15, 2018\tЖамият Изоҳ қолдириш 673 Кўрилди\nБугунги кунда Қизириқ тумани “Хўжаипок” сайлов округида ҳам бир қатор ишлар қилинаяпти. Жумладан, “Зевар” маҳалласи ҳудудида жойлашган 73-мактабнинг спорт зали кичик бўлганлиги учун яна қўшимча спорт зал қуриш 2019 йил давлат дастурига киритилган. Бундан ташқари, “Хўжаипок” ва “Зевар” маҳаллаларининг ички йўлининг 3 километри таъмирланиши жорий йилнинг июнь ойига режалаштирилган. “Хўжаипок” сайлов округида аҳоли ичимлик сувидан қийналади. 10-15 кунда бир маротаба, шунда ҳам 3-4 соат давомида қувурлардан сув чиқарилади, қолган кунлари эса сув бошқа ҳудудга йўналтирилади. Оз бўлса-да сув муаммосини бартараф этиш учун хонадонларда ҳовузлар қилинган.\n“Хўжаипок” қишлоқ врачлик пунктига янги жиҳозлар келтириш ва ҳозирда ишламай турган дорихонани ишлатиш бўйича депутатлик сўровини Қизириқ туман тиббиёт бирлашмасига тақдим этдим. Қишлоқ врачлик пунктига беморларни ётқизиб даволаш учун иккита кароват келтирилди. “Сурхон дори-дармон” МЧЖнинг номи ўзгараётганлиги туфайли дорихонани ишга тушириш ва дориларни келтириш шу ойнинг охирига мўлжалланган.\nКуни кеча “Зевар” маҳалласида истиқомат қилаётган фуқаролар билан учрашдим. Халқ демократик партиясининг белгилаб олинган йўналишларидан келиб чиқиб, фаолият олиб бораяпман. Шунинг учун асосан, маҳаллалардаги ижтимоий ҳимояга муҳтож оилалар ва ногиронлар, вояга етмаганлар билан боғлиқ масалалар эътибор марказида. Фуқаролар билан учрашганимда Жумақул Жамоловнинг ўғли Хуршид Шодиқулов туғма юрак порогини даволатиш учун ёрдам сўради. Хуршидни туман тиббиёт бирлашмаси ходимлари текширувдан ўтказиб, унга Тошкентдаги мутахассислар кўригига юбориш учун йўлланма берилди. Шодиқул Жамоловнинг қизи Офтобой Жамолова ҳам туғма юрак хасталиги билан оғриган. Уни ҳам туман тиббиёт бирлашмаси ходимлари тиббий кўрикдан ўтказди. Бундан ташқари, аҳоли маҳалла гузарида кутубхона ташкил этиш таклифини ҳам билдиришмоқда.\nхалқ депутатлари Қизириқ туман Кенгаши депутати,\n27-“Хўжаипок” сайлов округидан сайланган\nОлдинги “Яшил дунё” ажойиботлари\nКейинги Оила дарахти синмасин\nСурхондарё телерадиокомпанияси: Бош мезон – ҳақиқатни акс эттириш


Bas bet / Ilim / Профессор М.ИБРАГИМОВ: АРАЛДЫ ҚУТҚАРЫЎҒА БОЛАДЫ\nПрофессор М.ИБРАГИМОВ: АРАЛДЫ ҚУТҚАРЫЎҒА БОЛАДЫ\nУзақ жыллардан берли аўыл-хожалығы тараўында басшы лаўазымларда ислеген мәмлекетлик ғайраткер, аўыл хожалығы илимлери докторы, Бердақ атындағы Қарақалпақ мәмлекетлик университетиниң профессоры Мақсуд Ибрагимовты халқымыз Арал апатшылығының ақыбетлерин сапластырыўға айтарлықтай мийнети сиңген илимпаз сыпатында жақсы таныйды.\nЖетпис жасты жетекке алған ел ақсақалы тынып-тыншымас адам. Ол күтә бәнт инсан болыўына қарамастан, Қарақалпақстан хабар агентлиги хабаршысының сораўларына жуўап бериўге разы болды, сәўбет даўамында бир неше илимий жаңалықлар менен де бөлисти.\n– Мақсуд Юлдашевич, Арал апатшылығы нәтийжесинде биринши гезекте халқымыз, соң пүткил дүнья жәбирленип атырғаны қайта-қайта айтылып келинбекте. Қарақалпақстан аймағында оның ақыбетлерин жеңиллетиў мақсетинде анағурлым жумыслар исленди. Хош, жағдай өзгерди ме?\n– Бириншиден, Арал теңизиниң суўы тартылып, қурғап қалған ултанында жаңа топырақ қатламларының пайда болыў процеси жүз бермекте. Тәбийғый ҳалда шөплер шығып атыр. Демек, қурғаған жерлер зәҳәрли шаң-тозаңнан тазаланып, бул жердеги топырақ өнимдарлығы артпақта. Екиншиден, ҳәзир қурғаған майданларда жүз мыңлаған гектар жерлерге тоғай хожалықлары тәрепинен қолдан өсимликлер (сексеўил, қәндим ҳәм тағы да басқа) егилип, тоғайлар пайда етилмекте. Арал теңизиниң 5,5 миллион гектар майдандағы қурғаған ултанының ҳеш болмағанда 3,5 миллион гектар жеринде тәбияттың өзиниң күши менен от-шөп шығып кетсе, үлкен жайлаў майданлары пайда болады.\nҲәзирги ўақытта экологиялық шараятларға байланыслы Қызылқум ҳәм Үстирт жайлаўларының тәбийғый өнимдарлығы азайып кетти. Сол себепли теңиздиң суўсыз майданын шарўашылық ушын жайлаў сыпатында пайдаланыў келешекте актуал машқалаға шешим бола алар еди. Бул жумыслар үзликсиз әмелге асырылса, аймақтағы экологиялық жағдай да жақсыланары сөзсиз.\n– Ултанның шөп шықпайтуғын жерлериндеги шаң-тозаңлар еле көтерилиўин даўам етип атыр ма?\n– Буның да илажы табылды. Жақында университетимиздиң Экология ҳәм топырақтаныў кафедрасы докторанты Махмуд Алламуратов илимий жаңалық ашты. Ол теңиздиң шөп өспейтуғын қум басқан жерлеринде қумлықтың көшиўин тоқтатыў ушын сеўилетуғын химиялық бирикпени ойлап тапты. «Аму 1», «Аму 2» атамасы берилген бул бирикпелер қумлардың бетин 8 миллиметр қалыңлықта қатырып таслайды. Ҳәр жаўын жаўған сайын бирикпе қатты болып барады. Бердақ атындағы Қарақалпақ мәмлекетлик университетинде усындай химиялық усыллар ойлап табылып, оны жетилистириў үстинде илимий жумыслар алып барылмақта.\n– Арал теңизине суў әкелиўдиң имканы бар екен. Сиз жақында өткерилген илимий-әмелий конференцияда усы мәселени көтерген едиңиз. Демек, теңизди толтырыў мүмкин, солай ма?\n– Жиззақта үлкен көллер системасы бар. 1969-жылы Сырдәрья суўының толып, жағысынан 21 куб километр суўдың шығып кетиўи нәтийжесинде пайда болған усы Айдар-Арнасай көллер системасы ҳәзир Қызылқумды батпақлап атыр. Себеби, 1993-жылдан берли бир неше мәрте Сырдәрьяның артықша суўы усы көллерге түсип, көллер системасының майданы жылдан-жылға үлкейип бармақта. Оның суўы қуры шөлистанға ағызып жиберилгеннен, Арал теңизине қуйдырыў илажы исленсе мақсетке муўапық болар еди. Буннан, әлбетте, теңиз толып қалмайды, бирақ оның минерализацияланыў (дузланыў) дәрежеси азаяды. Нәтийжеде теңиз суўында да тиришилик пайда болады.\n– Не себептен Сырдәрьяның суўы еле системаға киретуғын Арнасай, Айдаркөл ҳәм Тузкан көллерине қуйылып атыр?\n– Сырдәрьяның суўы Қазақстан тәрептеги бөгеттен (плотинадан) толық өтпейди. Плотинадан суўдың барлығы өтип кетиўи есапқа алынбаған. 1969-жылы бул көллердиң улыўма майданы 2 мың 175 квадрат километрди қураған болса, ҳәзир 4 мың квадрат километрден артып кетти. Соңғы мағлыўматларға қарағанда, 200 мың гектар жайлаўлар суў астында қалған, суў қудықлары, балықшылардың мәкан-жайлары жуўылып кеткен, Қызылқум шөлистаны батпақлыққа айланып баратыр. Ҳәзир бул көллердеги суў пайда болған ўақтындағысынан 3 есе көбейип кетти. Оның үстине жер асты суўларының, коллекторлық-дренажлық суў ағымының да усы жерге жыйналыўы көллер системасы дузланыўының артыўына себеп болмақта.\n– Айдар-Арнасай көллер системасы Арал теңизине қарай бағдарланды да дейик, кейин усы жердеги балықшылықтың арқасында күн көрип отырған халықтың аҳўалы қандай болады, ал, көллердеги балықлар, тири жанзатларға не болады? Бул процесс усы аймақтағы климаттың бирден өзгерип кетиўине алып келмей ме?\n– Алдын айтқанымдай, көллердиң майданы артқан сайын көплеген жайлаўларды, қамыслық ҳәм тоғайларды суў басып кетти. Өзгидрометтиң, Өзбекистан Республикасы аўыл ҳәм суў хожалығы министрлиги балықшылық Орайының өткерген изертлеўлери суў астына шөгип кеткен қамыслықлар менен тоғайлықлар көллердиң түбинде ширип, сероводород қатламын пайда етип атырғанын көрсетти. Бул қатлам көллердеги барлық тиришиликтиң жоқ болыўына алып келеди. Мағлыўматларға қарағанда, 3 метр тереңликте зәҳәрли аммонийли азот барлығы, айырым жерлерде улыўма кислородтың жоқлығы анықланған.\nНе болғанда да, суў қәддиниң буннан да көтерилиўи (ҳәзир максимал көрсеткиште – теңиз қәддинен 275,5 метр бийик) Орайлық Азияның тап орайында экологиялық катастрофаның жүз бериўине алып келеди. Себеби, көллердеги дузлардың көтерилиўи ҳәм Тянь-Шань музлықларына түсиўи нәтийжесинде олар жедел түрде ериўди баслайды. Усы көллерге жақын жерде жайласқан зәҳәрли химикатлар сақланып атырған пунктлер, қум барханлары суў астында қалыўы болжанбақта. Суўдың биресе көтерилип, биресе қайтыўы себепли электр узатқыш линияларының көпшилиги суўда қалған. Соның ушын көпшилик ферма ҳәм елатлы пунктлер электрсиз қалмақта.\nАйдар-Арнасай көллери акваториясының көпшилик бөлеги балық аўлаў ушын пайдаланылмайды. Мәмлекетлик биобақлаў (Госбиоконтроль) тәрепинен таярланған есабатта көллерди арендаға алған Жиззақ ўәлаятының фермерлери тәрепинен көллер системасының тек ғана 41,1 проценти пайдаланылатуғыны айтылған. Ижарашы-фермерлердиң көпшилиги аўланған балық тараўға жумсалған қәрежетти жаўмайтуғынын айтып, искерлигин тоқтатып атыр. Изертлеўлер ҳәр қайсысы 50 метрлик 30 торға 20-25 килограмм балық ғана түсетуғынын көрсетти.\nАянышлысы, балықшылар тийкарынан жилкадан исленген торлардан пайдаланады. Олар көллерде жоғалып, суў түбине шөгип қалады. Олар ширимейтуғынлығы себепли суў түбин патасламақта. Оның үстине жоғалған торларға балық түсиўи даўам етип, олар бийкарға өлип кетпекте.\nБул жердеги климатқа келетуғын болсақ, бундай үлкен көлемдеги көллердиң суўының пуўланыўы усы аймақтағы климатқа ҳәзирдиң өзинде-ақ тәсирин көрсетпекте.\nҚулласы, Өзбекистан Республикасы Экология ҳәм қоршаған орталықты қорғаў бойынша Мәмлекетлик комитеттиң «Өзбекистан Республикасында қоршаған тәбийғый орталықтың ҳәм тәбийғый ресурслардан пайдаланыўдың жағдайы ҳаққында» («О состоянии окружающей природной среды и использовании природных ресурсов в Республике Узбекистан»)ғы миллий баянатында айтылыўынша, егер Айдар-Арнасай көллер системасына ҳәр жылы таза суў келип қуйылмаса, минерализация дәрежеси көтерилип барады ҳәм суў сақлағыш екинши Аралға айланып қалады.\nПрофессор Аралды қутқарып қалыўдың және бир жолын айта отырып, бул арқалы ҳеш болмағанда теңиз алды көллерин сақлап қалыўымыз мүмкинлигин атап кетти. Яғный Республикамыз аймағындағы, соның ишинде, Түслик коллектордағы барлық изей суўларды теңизге ямаса теңиз алды көллерине қарай бағдарлаў илажларын қолға алыў керек.\nСондай-ақ, Мақсуд Юлдашевичтиң пикиринше, ҳәзирден түслик Аралбойы аймақларындағы экосистемада жүз берип атырған ҳәдийселерди, экобиологиялық қубылысларды терең үйренетуғын ўақыт келди.\nSa'ne: 2017-12-06 11:56:13, Ko'rip shi'g'i'ldi': 4200


АҚШ авиакомпанияси 50 та Airbus самолётига буюртма берди\n09:37 / 04.12.2019\nАҚШнинг United Airlines авиакомпанияси Airbus компаниясининг A321XLR моделидаги 50 самолётини харид қилишга буюртма берди. Хариднинг умумий қиймати 7 млрд долларни ташкил қилади. Бу ҳақда Bloomberg ахборот агентлиги хабар берди.\nЯнги самолётлар 15 йил аввал ишлаб чиқарилиши тўхтатилган Boeing 757-200 самолётлари ўрнини эгаллайди. Айни вақтда АҚШ авиакомпанияси 75 та шундай самолётдан фойдаланади. Уларни Boeing 757-200 MAX самолётлари билан алмаштириш кўзда тутилганди, бироқ Boeing 737 МАХ самолётлари Индонезия ва Эфиопияда ҳалокатга учрагандан кейин Boeing’да юзага келган муаммолар сабабли авиакомпания бошқа ечим излашига тўғри келган.\nТаъкидланишича, авиакомпания A321XLR’ларни 2024 йилдан харид қила бошлайди.\nUnited Airlines вице-президенти Эндрю Носелланинг таъкидлашича, янги самолётлар авиакомпанияга йўналишлар тармоғини кенгайтиришга имкон беради.\nA321XLR модели A321neo’нинг охирги модификацияси бўлиб, аввалги авлоддаги моделларга нисбатан 30 фоиз камроқ ёқилғи сарфлайди. У, шунингдек, тор фюзеляжли самолётлар учун рекорд узоқликка учиши (8,7 минг километр) билан ажралиб туради. Жумладан, самолёт АҚШнинг шарқий қисмидан Европага қўнишсиз парвозлар амалга оширишга имкон беради.\n11:30 / 14.07.2019\nAirbus порахўрлик ҳақидаги боб туфайли компания юбилейига бағишланган китобини қайтариб олди\n21:20 / 20.06.2019\nДунё авиакомпаниялари Airbus’нинг янги самолёти учун навбатга тура бошладилар\n14:21 / 18.04.2019\nAirbus компанияси Ўзбекистонга 34 дона вертолёт етказиб бермоқчи


Суд тизими тузилмаси тубдан такомиллаштирилди » Зарафшон Газетаси\nСуд тизими тузилмаси тубдан такомиллаштирилди Сиёсат\n15 апрел 2017 11:53\nПрезидентимиз Ш.Мирзиёевнинг 2017 йил 21 февралдаги "Ўзбекистон Республикаси суд тизими тузилмасини тубдан такомиллаштириш ва фаолияти самарадорлигини ошириш чора-тадбирлари тўғрисида"ги фармонига мувофиқ, Ўзбекистон Республикаси Олий суди ва Олий хўжалик суди фуқаролик, жиноий, маъмурий ва иқтисодий суд иш юритуви соҳасида суд ҳокимиятининг ягона олий органи – Ўзбекистон Республикаси Олий судига бирлаштирилди. Ушбу ислоҳот суд тизимини бошқаришдаги бир-бирини такрорловчи функцияларни бартараф этишга ҳамда ягона суд амалиётини шакллантиришга олиб келади.\nЗамонавий талаблардан келиб чиқиб, шунингдек, тадбиркорлик субъектларининг ҳуқуқларини ҳимоя қилиш тизимини янада такомиллаштириш мақсадида Қорақалпоғистон Республикаси, вилоятлар ва Тошкент шаҳар хўжалик судлари тегишли иқтисодий судлар этиб ўзгартирилди. Бунда мамлакатнинг иқтисодий салоҳияти ва тадбиркорлик субъектларининг ортиб боришини ҳисобга олган ҳолда туманлараро, туман (шаҳар) иқтисодий судлари ташкил этилмоқда.\nФармонда назарда тутилган талабларни амалга ошириш бир қатор норматив-ҳуқуқий ҳужжатларга, шу жумладан, Ўзбекистон Республикаси Конституциясига ўзгартиш ва қўшимчалар киритишни тақозо этарди. Шундан келиб чиқиб, 2017 йил 6 апрелда "Ўзбекистон Республикасининг Конституциясига ўзгартишлар ва қўшимча киритиш тўғрисида" Қонун қабул қилинди. Унга кўра, Конституциямиздаги суд тизими билан боғлиқ бир қатор моддаларга ўзгартиш ва қўшимчалар киритилди.\nЎзбекистон Республикаси Олий суди ва Ўзбекистон Республикаси Олий хўжалик судини бирлаштириш, маъмурий ҳамда иқтисодий судларни ташкил этиш тўғрисидаги қоидалар 2017 йил 1 июндан эътиборан амалга киритилади.\nДавр талаби асосида\nЭнди судга электрон тарзда мурожаат қиласиз


Осиё ўйинлари-2018. Тўрт кишилик эшкак эшувчиларимиз энг яхши натижа билан финалга чиқишди+ФОТО / Olamsport.com\n21 авг 16:24\nЭшкак эшиш, Осиё ўйинлари\nОсиё ўйинлари-2018. Тўрт кишилик эшкак эшувчиларимиз энг яхши натижа билан финалга чиқишди+ФОТО\nТеглар : Осиё ўйинлариЭшкак эшишЎзбекистон\nИндонезиянинг Палембанг шаҳрида Осиё ўйинлари дастуридан ўрин олган академик эшкак эшиш спорт тури бўйича баҳслар давом этмоқда.\nБугун яккалик, икки ва тўрт кишидан иборат эшкак эшувчиларимиз ярим финал баҳсида стартга чиқишди. Жасурбек Мавлонов якка қайиқда умумий бешинчи натижа билан B финалида иштирок этадиган бўлди.\nШаҳбоз Холмурзаев ва Шаҳбоз Абдужабборовдан иборат икки кишилик дуэт 2000 метр масофани 7 дақиқа 05.19 сонияда босиб ўтди. Бу ярим финалда қатнашган экипажлар орасидаги иккинчи натижа бўлди ва ҳамюртларимиз финалга йўл олишди.\nЗафар Усмонов, Ислом Мамбетназаров, Шеҳроз Ҳакимов ва Отамурод Раҳимовдан иборат тўрт кишилик қайиғимиз эса маррага биринчи бўлиб етиб келди. Улар 2000 метр масофани 6 дақиқа 48.12 сонияда босиб ўтишди. Иккинчи ўринни ҳиндистонлик эшкак эшувчилар эгаллашди.\nКамолиддин Алимов. Суратлар муаллифи - Абдулло Файзуллаев (Палембанг, Индонезия)


Соврин жамғармаси $100 000 бўлган «mGovAward» танлови ғолиблари аниқланди\nСоврин жамғармаси $100 000 бўлган «mGovAward»...\n11.11.2020 16:11 0 1749\nБугун, 11 ноябрь куни видеоконференция шаклида Ўзбекистон олий таълим муассасалари талабалари ўртасида «mGovAward» энг яхши давлат мобил иловасини ишлаб чиқиш бўйича танлов ғолибларини тақдирлаш маросими ўтказилди.\nТанлов жараёни 2019 йил 26 сентябрда бошланди. Унда иштирок этиш учун жами 260та мурожаат келиб тушди, улардан 97таси саралаб олинди. Финал босқичида иштирок этиш учун таълим, соғлиқни сақлаш, туризм ва бизнесни ривожлантириш соҳаларида мобил иловаларни ишлаб чиққан еттита жамоа вакиллари танлаб олинди.\nМасалан, Sahiya иловаси имкониятлари чегараланган одамларга, шунингдек, идрок этиш муаммоларини ҳисобга олган ҳолда (эшитиш, кўриш ва ҳаракат қилиш муаммолари) ёрдам бериш учун яратилган. Лойиҳа machine learning (ML) ва сунъий ақл билан ишлайдиган тизимга асосланган илова-дастурдан иборат.\nШунингдек, инглиз тилини ўрганиш учун видеодарсликлар ва тестларни юклашга мўлжалланган масофавий таълим учун Roboteach иловаси ҳам намойиш этилди. Илова мактаб ўқувчилари, талабалар ва бошқа қизиқувчилар учун уйдан туриб тил ўрганиш ва зарур бўлган ўқув материаллари ва интерфаол дарслардан фойдаланиш имконини беради.\nМусобақанинг якуний босқичида Ўзбекистондаги Муқаддас жойларга ташриф буюрувчи чет эл ва маҳаллий саёҳатчилар учун Imam Bukhari мобил иловаси ҳам ўрин олган.\nИлованинг алоҳида хусусияти шундаки, у шаҳардаги барча зиёратгоҳларнинг манзилларини ва уларга бориш учун йўналишни кўрсатади. Илова шунингдек, энг яқин меҳмонхоналар, озиқ-овқат хизмати нуқталарининг жойлашувини топишга имкон беради, GPS-навигациясини ўз ичига олади, бунинг натижасида саёҳатчи доимо тўғри йўл топиш имконига эга бўлади.\nОммавий овоз бериш натижаларига кўра, ғолиб масофавий таълим учун Roboteach иловасини ишлаб чиққан жамоа бўлди. Иккинчи ўрин Imam Bukhari мобил иловаси яратувчиларига берилди, учинчи ўрин эса имконияти чекланган инсонларга ёрдам бериш учун Sahiya иловасини ишлаб чиққан дастурчиларга насиб этди. Танлов ғолиб ва совриндорларининг ютуқ миқдорлари мос равишда 50 минг, 30 минг ва 20 минг долларни ташкил этди.\nЭслатиб ўтамиз, «mGovAward» энг яхши давлат мобил иловаларини ишлаб чиқиш бўйича танлов Ўзбекистон Республикаси Инвестициялар ва ташқи савдо вазирлигининг мувофиқлаштирувида IT Park томонидан Ўзбекистон Республикаси ахборот технологиялари ва коммуникацияларини ривожлантириш вазирлиги кўмагида Бирлашган Араб Амирликлари давлат ишлари вазирлиги билан ҳамкорликда ташкил этилган.\nЖамият 05/02, 21:18\nФаррух Aлиев — Feel Tashkent фототанлови ғолиблари сафида\nТехнология 03/02, 16:31\nАвтомобил эҳтиёт қисмлари савдосига оид лойиҳаси учун талаба 100 миллион сўм мукофот олди\nХориж 22/01, 10:26


Оилангиз ёки якинларингиз билан дам олишга мўлжалланган арзон дача. Нархи 1 500 000 сўмдан бошланади. Сайт орқали боғлансангиз чегирмага эга бўлишингиз мумкин. Дача айникса оила учун чегирмалар қилиб берилади. Дачани дам олиш кунлари учун белгиланган нархи келишув асосида бўлади. Сабаби бу талаб билан боғлик.


“САИД БАҲРОМХОН” ЖОМЕ МАСЖИДИ - Hidoyat.uz\n“САИД БАҲРОМХОН” ЖОМЕ МАСЖИДИ\nАсосий саҳифа Мақолалар “САИД БАҲРОМХОН” ЖОМЕ МАСЖИДИ\nЧоп этилди Yanvar 15, 2019 No Comments\nСурхондарё вилояти Бойсун туманидаги Сайроб маҳалласида “Саид Баҳромхон” жоме масжиди қайта қурилди. Таъкидлаш керак, ҳижрий ўн учинчи аср ўрталарида ушбу масжидни уста Соҳибназар қурдирган. Кейинчалик у “Чинори хурд” (Кичик чинор) номи билан ҳам фаолият юритган.\nМасжидни қайта қуриш ишларида Арслон ҳожи Баҳромов, Абдужаббор Ҳасанов, Қарабек Сормонов, Авлиёқул Муродов, Бўрон Султонов (Аллоҳ раҳмат қилсин), Чоршанба ҳожи Эшонов, Тўрамурод Бозоров каби саховатпеша инсонларнинг хизматлари алоҳида.\nЖоме-масжидга умрини имон эътиқод, ватанпарварлик, поклик, илм-маърифат, адолат билан халққа хизмат қилиб ўтказган инсон — Саид Баҳромхон (Муллаев) номи берилди. У 1910 йилда шу қишлоқда деҳқон оиласида туғилган. 1927–1930 йилларда Бухоро мадрасасида таҳсил олиб қайтган. Узоқ йиллар эл корига яраб, ҳурмат қозонган. 1983 йилда вафот этган.\nҲозирги кунда “Саид Баҳромхон” масжиди имом-хатиби Ўролхон Олимов, ноиби Фозилхон Баҳромов халқ хизматида. Намозхонлар юрт фаровонлиги, фарзандлар камолини тилаб дуо қилишмоқда.\nМасжидда ташкилий ишлар яхши йўлга қўйилган. Жумладан, Президент асарлари бурчаги, Маънавият ва маърифат хонаси, ўқув зали, меҳмонхона мавжуд. “Ҳидоят” журналига, “Ислом нури” газетасига обуна тарғиботи яхши йўлга қўйилган.\nАллоҳ таоло шундай масканларни обод қилишда бош бўлганларни, хизмат қилганларни дунё ва охират бахтига муяссар айласин. Бутун дунё халқларига тинчлик-омонлик, хайру-баракот, сиҳат-саломатлик ва офият неъматларини бардавом қилсин.\n“Саид Баҳромхон” жоме масжиди ходими\nБИЛМАГАНИН СЎРАБ ЎРГАНГАН ОЛИМ…\nПайғамбаримиз соллаллоҳу алайҳи ва салламга муҳаббатимиз далили\nТарихдан маълумки, Макка мушриклари элчиси Урва ибн Масъуд Сақафий Ҳудайбия …\nЎзимни осдим, томиримни кесдим, бироқ…\nЯшашдан мақсад не? Ҳаёт деганлари бир қарашда енгил ва беташвиш …\nХайрли аёллар хусусида\nАбу Ҳурайра (розияллоҳу анҳу)дан: «“Ё расулуллоҳ, қайси аёл яхшидир?” деб …\nАллоҳ инсонларга сўзлаш неъматини ато этган. Улуғ зотлар бундай дейишган: …\nҚорақалпоғистон Республикасининг Қўнғирот шаҳридан ўттиз чақирим нарида одмигина мақбара бор. …\nЭкстремизм ва терроризмнинг салбий оқибатлари\nТерроризм муайян сиёсий мақсадлар устига қурилган, зўравонликка асосланган кучдир. Террорчиларнинг …\n“Бидъат – Расулуллоҳ саллаллоҳу алайҳи васалламнинг даврларида бўлмаган нарсани амалга оширишдир” («Қавоидул аҳком» китоби).\n«عَليْكُمْ بِسُنَّتِي وَسُنَّةِ الخُلَفَاءِ الرَّاشِدِيْنَ المَهْدِيِّينَ، عَضُّوا عَلَيْها بالنَّوَاجِذِ، وَإيَّاكُمْ وَمُحْدَثاتِ الأُمُورِ، فإنَّ كُلَّ بِدْعَةٍ ضَلالَةٌ» (رَوَاهُ الإمام أَبُو دَاوُدَ وَالإمام التِّرْمِذِيُّ عَن العِرْبَاضِ بْنِ سَارِيَة).\n«مَنْ أَحْدَثَ فِي أَمْرِنَا هَذَا مَا لَيْسَ مِنْهُ فَهُوَ رَدٌّ» (رَوَاهُ الإمام البُخَارِيُّ وَالإمام مُسْلِمٌ عَنْ أَبِي هُرَيْرَةَ).\nҲофиз ибн Ҳажар Асқалоний раҳматуллоҳи алайҳ ушбу ҳадис шарҳида бундай дейдилар: “Бу – динни сохталаштириб, бузишдан асровчи ҳадислар жумласидан бўлиб, муҳим қоидани ўз ичига олган. Яъни, динга зид ва диннинг далиллари, қоидаларига хилоф бўлган ҳар қандай бидъатни рад қилиш лозим эканлигини ифодалайди. Аммо динга зид бўлмаган, шу билан бирга, унинг асосларига таянган ҳолда кейинчалик динни ҳимоялаш учун жорий қилинган амаллар рад этилмайди” («Фатҳул борий шарҳи саҳиҳил Бухорий» китоби).


Ризқ кенгайиб-тораядими? - Zamin.uz\n19:26 / 03.04.2018\nБу саволга Каломуллоҳдан жавоб излаймиз. Аллоҳ таоло айтади: “Аллоҳ ўзи хоҳлаган кишилар ризқини кенг қилади, (Ўзи хоҳлаган кишилар ризқини) тор қилади. (Мушриклар)мана шу ҳаёти дунё билан хурсанд бўлдилар. Ҳолбуки, бу дунё ҳаёти охират олдида фақат бир арзимас матоҳдир” (“Раъд” сураси, 26-оят).\nБойликлари билан камбағал мусулмонлардан устунликни даъво қилаётган мушриклар билиб қўйсинлар: Аллоҳ бандалари ичидан хоҳлаганининг ризқини кенг ёки тор қилиб қўяди. Мушриклар Аллоҳ тарафидан ризқлари кенг қилинганидан қувонишмоқда. Ваҳоланки, Аллоҳ мўминга ҳам, кофирга ҳам ризқ бераверади. Киши қўлида мол-дунё борлиги унинг ҳақ йўлдалигини билдирмайди. Зеро, бу дунё зийнатлари тезда йўқ бўлади. Ҳақиқий ҳаёт охират ҳаётидир. Чинакам бахт-саодат охират куни Аллоҳ розилигига эришиб, жаннатга киришдир.\nБошқа оятда шундай дейилган: “Албатта Раббингиз Ўзи хоҳлаган кишилар ризқини кенг қилади, (Ўзи хоҳлаган кишилар ризқини) тор қилади. Албатта У бандаларидан Хабардор, (уларни) кўриб турувчи Зотдир” (“Исро” сураси, 30-оят).\nЯъни, эй Муҳаммад, шак-шубҳасиз Раббингиз Ўз ҳикмати билан хоҳлаган бандасига беҳисоб ризқ беради, хоҳлаган бандаси ризқини тор қилади. У Зот бандалари ҳолатидан Хабардордир. Кимга бойлик хайрли бўлса, уни бой қилиб қўяди. Шу йўл билан бандаларини синайди. Кимга камбағаллик хайрли бўлса, уни фақир қилиб қўяди ёки қўликалталик билан имтиҳон қилади. Аллоҳ бандаларининг ҳар бир ҳаракатини кўриб туради.\nҲасан Басрий раҳматуллоҳи алайҳ: “Аллоҳ бандасига назар солади. Агар бойлик бандага яхшилик келтирса, уни бой қилиб қўяди. Агар камбағаллик манфаатли бўлса, ўша бандани камбағал қилиб қўяди”, деган (Ибн Абу Ҳотим ривояти).\nАллоҳ таоло айтади: “Аллоҳ бандаларидан Ўзи хоҳлаган кишилар ризқини кенг қилади, (Ўзи хоҳлаган кишилар ризқини) танг қилади. Албатта Аллоҳ барча нарсани Билувчидир” (“Анкабут” сураси, 62-оят).\nРизқни яратиш, тақсимлаш Аллоҳ зиммасидадир. Хоҳлаган бандасини бойлик билан, хоҳлаганини камбағаллик билан синайди У Зот. Аммо тирик мавжудотлардан биронтаси ризқ-насибасиз қолиб кетмайди. Шундай экан, муҳтожлик хавфи сизларни ибодатдан, солиҳ амаллардан тўсиб қўймасин. Зеро, Аллоҳ барча нарсани билиб туради.\nМана бу оятда мўминлар ибратланишга чақирилган: “Ахир улар Аллоҳ Ўзи хоҳлаган кишилар ризқини кенг қилишини, (Ўзи хоҳлаган кишилар ризқини) танг қилишини билмайдиларми?! Албатта бунда имон келтирадиган қавм учун оят-ибратлар бордир” (“Рум” сураси, 37-оят).\nУлар фаровонлик ҳам, танглик ҳам Аллоҳ таолодан эканини билмайдиларми? У Зот буни адолати, ҳикмати билан амалга оширади. Уларга не бўлдики, серобчиликда Аллоҳга шукр қилмайдилар, машаққатларга сабр этмайдилар? Агар улар фаровонлик билан қийинчилик Аллоҳ тарафидан эканини билишганида, дунёнинг арзимас матоҳига эришганда севиниб кетишмас, ризқларида танглик бўлганида ваҳимага тушишмасди. Бу икки ҳолатда Аллоҳга, қиёмат кунига ишонадиганлар учун катта ибрат бор.\nАллоҳ таоло шундай деган: “(Эй Муҳаммад:) “Албатта Раббим Ўзи хоҳлаган кишилар ризқини кенг қилади, (Ўзи хоҳлаган кишилар ризқини) тор қилади”, деб айтинг. Лекин кўп одамлар (буни) билмайди” (“Сабаъ” сураси, 36-оят).\nЯъни, эй Муҳаммад (соллаллоҳу алайҳи ва саллам), уларга: Раббим бойликни суйган, суймаган бандасига бераверади. Хоҳлаган бандаси ризқини кенг қилади. Бу нарса Аллоҳ уни яхши кўришини билдирмайди. Хоҳлаган бандаси ризқини тор қилади. Бу, ўша банданинг Аллоҳ даргоҳидаги мартабаси пастлигини англатмайди, деб айтинг. У Зот Ўз ҳикмати билан шундай қилади. Аммо кўпчилик буни тушунмайди.\n25-05-2018, 00:33, Ҳаёт тарзи\n15-04-2018, 10:50, Ҳаёт тарзи\n14-04-2018, 17:50, Ҳаёт тарзи\nМазлумнинг дуоси зудлик билан ижобат бўладими?\n6-03-2018, 08:04, Ҳаёт тарзи\n20-02-2018, 10:09, Ҳаёт тарзи\n18-02-2018, 15:15, Ҳаёт тарзи


Қидирувдаги “ISUZU” Олтиариқдаги хонадонлардан биридан топилди » Ўзбекистон янгиликлари – Zamin.uz\nҚидирувдаги “ISUZU” Олтиариқдаги хонадонлардан биридан топилди\nТошкент туманлараро иқтисодий судининг 14.03.2018 йилдаги қарори билан қарздор «VOSTOCHNIVE FRUKTI FERGANI» МЧЖдан «EXOKARTON» хусусий корхонаси фойдасига 154,7 млн. сўм қарз ундириш белгиланган бўлиб, Мажбурий ижро бюроси Учкўприк туман бўлими томонидан мазкур суд ҳужжати ижросини мажбурий этишга киришилган.\nГарчанд ҳужжатларда қарздор «VOSTOCHNIVE FRUKTI FERGANI» МЧЖ юридик манзили Учкўприк тумани Милтиқчи қишлоғида жойлашганлиги кўрсатилган бўлсада, ушбу манзилдан давлат ижрочиси ҳеч нарса аниқлай олмаган. Ва ҳаттоки, жамият ушбу манзилда фаолият кўрсатмаганлигига доир маълумотларни жамғарган.\nВаколатли идораларга юборилган сўровномаларга Фарғона вилояти ИИБ ЙҲХБ ТРИБ томонидан қарздор МЧЖнинг “ISUZU” русумли 40 156 FBA давлат белгили транспорт воситаси мавжудлиги ҳақида маълумот тақдим этилади. Зудлик билан мазкур транспорт воситасига нисбатан қидирув эълон қилиниб, ахборот таъминоти ва қидирув гуруҳи тезкор ходимлари шуғулланиши учун тадқим этилган.\n2019 йил 25 мартда бошланган қидирув тадбирлари 6 ой давом эттирилиб, ниҳоят 30 сентябрь куни “ISUZU” русумли транспорт воситаси Олтиариқ тумани, Зилҳа қишлоғида яшовчи фуқаро С.Эсоновнинг яшаш уйига яшириб қўйилганлиги ҳақида тезкор маълумот қўлга киритилади. Шу куни, соат 1400ларда қидирув тезкор ходимлари ва Олтиариқ туман ИИБ Йўл ҳаракати хавфсизлиги гуруҳи инспекторлари билан ҳамкорликда фуқаро С.Эсоновнинг яшаш манзилидан қидирувдаги “ISUZU” аниқланиб жарима майдонига олиб кирилган.\nМана эндигина, ундирувчи «EXOKARTON» хусусий корхонасининг қонун билан қўриқланадиган ҳуқуқлари ва манфаатлари тикланадиган ҳамда суд ҳужжатининг ижроси тўлиқ ижро қилинадиган бўлди.\nЧунки, қарздорнинг “ISUZU”си қонунда белгиланган тартибда онлайн аукцион орқали сотувга қўйилиб, тушган маблағлар ундирувчига ўтказилади.\nЯнгиликлар » Жамият » Қидирувдаги “ISUZU” Олтиариқдаги хонадонлардан биридан топилди\n16:50 Ижарачи томонидан яширилган машина Бухородан топилди\n17:40 Қидирувдаги қарздор топилди ва қамоққа олинди


Истанбулдаги теракт вақтида жабрланганлар орасида ўзбекистонлик аёл бор\n12:34 / 29.06.2016\n29 июнга ўтар кечаси Истанбул шаҳридаги Отатурк халқаро аэропортида содир этилган портлашлар туфайли жабрланганлар орасида Ўзбекистон фуқароси бор. Бу ҳақда kun.uz сайтига Истанбулдаги шифохонага жароҳат олган ҳолда ётқизилган ўзбекистонлик аёлнинг ўзи маълум қилди.\nМаълумот учун, 28 июнь оқшомида Тошкентдан Истанбулга HY274 рейси амалга оширилган. Бу самолёт Истанбул вақти билан соат 23:55да Тошкентга қайтиш рейсига чиқиши керак бўлган.\nТеррорчилар ҳужумидан сўнг аэропортда самолётларни қабул қилиш ва жўнатиш тўхтатилган. Маҳаллий вақт билан бугун соат 02:00да эса парвозлар қайтадан йўлга қўйилди. Лекин ҳали HY274 рейси ҳали Ўзбекистонга қайтмади.\nҲозирча "Ўзбекистон ҳаво йўллари" АК сайтида бу ҳодиса бўйича маълумот берилмади. Компания матбуот хизматида бугун Тошкентдан яна бир рейс Истанбулга парвоз қилгани, 28 июнь оқшомида ортга қайтиши керак бўлган HY274 рейси тақдири кейинроқ маълум бўлиши ҳақида айтилди.\nИжтимоий тармоқларда ўзбекистонлик фойдаланувчилар бу теракт вақтида ўзбекистонликлар жабрланган бўлиши мумкинлигидан хавотирларини билдиришган. Ҳодиса жойида олинган суратлардан бирида ташқи кўриниши ўзбекистонликларни эслатувчи оила кўринади.\nҚайд этиш керакки, Анқара ва Истанбул шаҳарларида шу йилнинг баҳорида юз берган портлашлар ҳақида Ўзбекистон Ташқи ишлар вазирлиги матбуот хизмати хабар тарқатганди. Яқин вақт ичида вазирлик сайтида бу галги теракт ҳақида ҳам маълумот эълон қилиниши ва теракт жабрланувчилари орасида Ўзбекистон фуқаролари бор ёки йўқлигига расман аниқлик киритилиши кутилмоқда.\n28 июнь оқшомида, маҳаллий вақт билан соат 22:00га яқин аэропортнинг умумий фойдаланиш қисмида биринчи портлаш содир этилди. Шундан сўнг яна 2 терминалда портлаш юз берди.\nАэропорт ҳудудига бостириб кирган 3 нафар жангари ўт очиши ва юз берган портлашлар оқибатида 36 киши ҳалок бўлган, 147 киши жароҳатланган. Қурбонлар сони ортиши ва жароҳатланганлар сони расмий маълумотлардагидан кўп бўлиши мумкинлиги истисно этилмаяпти.\nАссошиэйтед Пресс хабарига кўра, қурбонлар сони 50 нафар атрофида.


"Металлург" - "Қизилқум". Превью / CHAMPIONAT.asia\n17:25Гризманн ва Де Йонгнинг дебют ўйинида "Барселона" "Челси"га мағлуб бўлди 49 17:19“Андижон” икки нафар янги футболчи билан шартнома имзолади 3 17:01Фарғонада “Ёзги таътил!” футбол мусобақаси ўтказилди 0 16:49Бир ўйин тарихи (учинчи мақола) 1 16:37Ботирали Эргашев – «Динамо»нинг 1-даврадаги энг яхши футболчиси! 2 16:36"Барселона"нинг иқтидорли футболчиси клубни тарк этди. Унинг агенти Мино Райола 9 16:34"Пахтакор-79"ни хотирлаб: Юрий Загуменних 0 15:51Андрес Иньеста Ла лига элчисига айланди 2 15:20Николя Пепе яқин вақт ичида "Лилль"ни тарк этади 7 15:03Марезга Мисрга кириш тақиқланиши мумкин. У бош вазир қўлини сиқиб қўймади 9 14:50Эден Азар: "Реал"га ғалабалар учун ўтганман" 2 14:36"Барселона" - "Челси". Асосий таркиблар билан танишинг 18 14:23Эмери Себальос ҳақида фикр билдирди 9 13:59Йигитча "Реал" машғулотига яширинча кириш учун панжара ошиб тушди 5 13:53Olamsport: Руис ва Жошуа келиша олмаяпти, бугун Истомин ўйнайди ва бошқа хабарлар 0\n"Металлург" - "Қизилқум". Превью\n12 апр 11:22\nТеглар : Қизилқум Превью Металлург\nБугун Суперлиганинг 4-турида "Металлург" - "Қизилқум" учрашуви бўлиб ўтади.\n“Металлург” Навоийнинг “Қизилқум” жамоаси билан шу кунгача Ўзбекистон чемпионатларида 38 бор куч синашган. Мазкур ўйинларнинг 13 таси “Металлург” ғалаба қозонган. 10 та учрашувда кучлар тенг келган. 15 та ўйинда эса “Қизилқум” жамоасининг қўли баланд келган. Киритилган ва ўтказиб юборилган тўплар фарқи 52:47, воҳаликлар фойдасига. “Металлург”нинг бу рақиби устидан қозонган энг йирик ҳисобдаги ғалабаси 4:1 ни ташкил этади. “Қизилқум” эса битта учрашувда бекободликлар дарвозасига жавобсиз бешта тўп йўллаган.\nЎтган йилги мавсумда “Металлург” “Қизилқум”ни ўз майдонида ҳам, сафарда ҳам бир хил – 2:1 ҳисобида мағлубиятга учратган. Навоийда бўлиб ўтган учрашувда Зоҳид Абдуллаев ва Шаҳзод Шаймановларнинг голига Элгужа Григалашвили битта аниқ зарбаси билан жавоб қайтарган бўлса, Бекободдаги ўйинда мезбонлардан Ислом Исоқжонов ҳамда Зоҳид Абдуллаевлар муваффақият қозонишганди. Меҳмонлардан эса жавоб голи Неманья Йованович ҳисобига ёзилган.\nУшбу жамоаларнинг Бекободда бўлиб ўтган 19 та учрашувидан 10 тасида майдон эгалари ғалаба қозонишган бўлишса, 5 та учрашувда жамоалар дурангга имзо чекишган. 4 та ўйинда меҳмонлар зафар қучишган. Бу учрашувларда “Металлург” рақиблари дарвозасига 33 та гол киритиб, ўз дарвозасидан 20 та тўп ўтказиб юборган.\nҚуйида Бекободда бўлиб ўтган сўнгги олти учрашув натижаси билан танишинг:\n12.08.2018 Металлург – Қизилқум 2:1\n19.06.2017 Металлург – Қизилқум 3:1\n14.10.2016 Металлург – Қизилқум 1:0\n27.06.2015 Металлург – Қизилқум 4:2\n14.06.2014 Металлург – Қизилқум 1:1\n11.05.2013 Металлург – Қизилқум 3:1\nТанишинг, "Металлург" рақиби: “Қизилқум” (Навоий)\nНавоийнинг Қизилқум жамоасига 1967 йилда асос солинган. Даставвал жамоа Зарафшон шаҳрида “Прогресс” номи билан ташкил этилганди. Мамлакат мустақиллигига қадар жамоа вилоят, республика биринчилиги ҳамда собиқ Иттифоқ чемпионати иккинчи лигасида ўйнаган. 1992 йилда Ўзбекистон биринчилигида қатнашиб келган жамоа 1999 йили қуйи лигада 3-ўринни эгаллади ва олий лигага йўлланмани қўлга киритди. 1994 йилдан “Қизилқум” номи билан юритиб келинаётган жамоа олий лигадаги учинчи мавсумида энг юқори натижасини қайд этди, яъни бронза медалига сазовор бўлди.\nБугунгача навоийликлар кучлилар сафида 559 та учрашув ўтказиб, шулардан 206 тасида ғалаба қозонган, 114 ўйинда дурангга эришган, 239 ўйинда эса имкониятни бой берган. Киритилган ва ўтказиб юборилган тўплар фарқи – 704:800. Бу йилги чемпионатнинг 1-турида “Андижон” дарвозасига киритиган гол “Қизилқум”нинг кучлилар сафидаги 700-юбилей голи сифатида қайд этилди. Қизиғи шундаки, навоийликларнинг юбилей голига андижонлик машҳур ҳофиз Шерали Жўраевнинг навоийлик футболчи адаши муаллифликлик қилди. Бу мавсумдаги “кўнгилсиз” юбилейлардан яна бири Бухорода кузатилди. Достон Ибрагимов томонидан киритилган гол навоийликларнинг кучлилар сафида ўтказиб юборган 800-голга айланади.\n“Қизилқум” жамоасининг олий лигадаги энг йирик ғалабаси – 7:0 (2003 йил, “Гулистон”), энг йирик мағлубияти – 0:11 (2007 йил, “Пахтакор”) ташкил этади.\nСтанислав Андреев - 19', Зоҳид Абдуллаев - 35', Зоҳид Абдуллаев - 38', Баҳром Абдураҳимов - 90'\nМиржалол Қосимов - 25'\n19' Станислав Андреев\n35' Зоҳид Абдуллаев\n38' Зоҳид Абдуллаев\n38' Музаффар Музаффаров\n46' Акбар Исматуллаев (Сухроб Нуруллоев)\n48' Сухроб Нуруллоев\n74' Дониёр Усмонов (Исломбек Исоқжонов)\n90' Баҳром Абдураҳимов\n90' Зоҳид Абдуллаев (Иброҳим Йўлдошев)\n25' Миржалол Қосимов\n25' Медина Смит\n57' Салим Мустафоев\n76' Элгужа Григалашвили (Мурод Бобожонов)\n"Металлург-2019": Биринчи давра сарҳисоби 2